Evo kako Slovenija planira da dekarbonizuje proizvodnju električne energije\nProjekat novog bloka u nuklearki Krško (foto: GEN)\nKompanija GEN, jedan od dva državna proizvođača električne energije, planira da dekarbonizuje elektroenergetski sistem Slovenije tako što će izgraditi još jedan blok u nuklearki Krško, hidroelektrane i solarne parkove.\nGEN će na ovaj način obezbediti 10 teravat-sati (TWh) čime će nadoknaditi oko 35 odsto električne energije koju sada proizvodi elektrana na ugalj Termoelektrarna Šoštanj, ali i obezbediti dodatne količine koje će biti neophodne za uvođenje električnih vozila i korišćenje električne energije za grejanje i hlađenje. Slovenija još nije zvanično odredila godinu do kada će prestati da koristi ugalj, ali je vlada predložila da to bude 2033.\nNiskougljenični miks od nuklearne, hidro i solarne energije\nGrupacija GEN na izazove dekarbonizacije slovenačkog elektroenergetskog sistema odgovara mešavinom niskougljenične energije proizvedene u nuklearkama, hidroelektranama i solarnim elektranama, saopštio je menadžment kompanije.\nKompanija smatra da je to rešenje za stabilan, konkurentan i niskougljenični sistem kako u Sloveniji, kako i u regionu.\nGEN trenutno upravlja nuklearkom Krško, hidroelektranama u okviru firmi Savske elektrarne i Hidroelektrarne na Spodnji Savi (HESS), kao i gasnom elektranom Termoelektrarna Brestanica (TEB). Ove elektrane imaju snagu od 1.320 MW, ali s obzirom da GEN poseduje 50 odsto akcija Krškog i 35 odsto HESS-a, proizvodnja koja mu pripadne na godišnjem nivou dostigne oko 3,6 TWh što je 30 odsto ukupne slovenačke proizvodnje.\nNajveći deo nove proizvodnje bio bi obezbeđen iz drugog bloka nuklearke Krško\nMartin Novšak, generalni direktor GEN Energije, koja upravlja kompanijom GEN skupina, podsetio je da već sada ova firma proizvodi 99 odsto električne energije iz niskougljeničnih izvora. Ulaganjem u proizvodne kapacitete obezbediće se dodatnih 10 TWh električne energije, od čega će najveći deo doći iz drugog bloka nuklearne elektrane Krško (projekat JEK2), oko 9 TWh, a preostalih 1 TWh iz solarnih parkova i hidroelektrana, istakao je Novšak.\nNove elektrane nadoknadiće zatvaranje termoelektrane na ugalj TEŠ\nKako prenosi portal Naš stik, povećanje proizvodnje električne energije nadoknadiće gubitak proizvodnje u Termoelektrani Šoštanj (TEŠ) i obezbediće dovoljno električne energije za e-mobilnost, grejanje i hlađenje.\nDanijel Levičar, poslovni direktor GEN Energije, istakao je da će planirano povećanje proizvodnje omogućiti smanjenje uvozne zavisnosti Slovenije.\nKombinacija obnovljivih izvora i nuklearne energije omogućava zemlji da uspešno dekarbonizuje elektroenergetski sistem i pređe na društvo sa niskim sadržajem ugljenika, dodao je on.\nInače, preostalih 70 odsto domaće proizvodnje električne energije u Sloveniji obezbeđuje HSE, koji upravlja elektranama instalisane snage 1.990 MW, uključujući TEŠ, i proizvodi 7,8 TWh godišnje.\nGEN skupina, kako je saopšteno, prošle godine ostvarila je dobit od 80 miliona evra.\nTagovi: dekarbonizacija, GEN, investicije, Krško, nuklearna elektrana, prestanak korišćenja uglja, solarne elektrane, Šoštanj\nPočetna » Vesti » Električna energija » Evo kako Slovenija planira da dekarbonizuje proizvodnju električne energije


PODSTICAJNA SREDSTVA ZA RURALNI RAZVOJ JAGODINA\n• PODSTICAJNA SREDSTVA ZA RURALNI RAZVOJ\nPočetkom ove godine Ministarstvo poljoprivrede, šumarstva i vodoprivrede je donelo Uredbu na osnovu koje je u maju raspisalo Konkurs o korišćenju sredstava za podršku razvoja nepoljoprivrednih aktivnosti na selu za 2010. godinu. Ovim konkursom se utvrđuju uslovi i način korišćenja podsticajnih sredstava namenjenih za izgradnju, adaptiranje ili restauraciju objekata po ugledu na autentične seoske kuće i prateće objekte uz očuvanje narodnog graditeljstva, a u cilju bavljenja seoskim turizmom. Konkursom su predviđena podsticajna sredstva i za poboljšanje pratećih sadržaja koji unapređuju turističku ponudu: opremanje prostorija za pružanje usluga ishrane, organizovanje rekreativnih aktivnosti, nabavku opreme, repromaterijala ili zapošljavanje žena iz seoskog područja na poslovima obavljanja starih i umetničkih zanata i pojedinih poslova domaće radinosti. Pravo na korišćenje podsticaja, pod uslovima utvrđenim ovim konkursom, imaju fizička lica – nosioci porodičnih komercijalnih poljoprivrednih gazdinstava, preduzetnici, udruženja i zadruge osnovane za umetničke i stare zanate i poslove domaće radinosti. Podsticajna sredstva se dodeljuju kao namenska i bespovratna , a rok za podnošenje zahteva po ovom konkursu je 15.08.2010.godine.\nNa osnovu prethodno donete Uredbe, Ministarstvo poljoprivrede, šumarstva i vodoprivrede je raspisalo i Konkurs o uslovima i načinu korišćenja podsticajnih sredstava za ruralni razvoj kroz investicije u prerađivačke kapacitete za preradu mleka i mesa u 2010. godini. Podsticaji se ostvaruju za namene investiranja u izgradnju objekata za preradu mleka ili mesa, izgradnju prostorija za prikupljanje i skladištenje mleka ili mesa, nabavku novih proizvodnih linija za proširenje asortimana proizvoda i modernizaciju prerađivačkih kapaciteta, kao i izgradnju objekata i nabavaku opreme za upravljanje otpadom u klanicama i prerađivačkoj industriji. Pravo na korišćenje podsticajnih sredstava pod uslovima utvrđenim ovim konkursom imaju pravna lica i preduzetnici.\nPodsticajna sredstva se dodeljuju kao namenska i bespovratna , a rok za podnošenje zahteva po ovom konkursu je 15.08.2010.godine.\nViše informacija o konkursima kao i obrasce potrebne za učešće na navedenim konkursima zainteresovana lica mogu dobiti u Agenciji za mala i srednja preduzeća i registrovana poljoprivredna domačinstva u Jagodini.


Pentagon razmatra slanje dodatnih snaga na Bliski istok\nPentagon razmatra slanje dodatnih snaga na Bliski istok\nVršilac dužnosti šefa Pentagona Patrik Šanahan izjavio je da SAD razmatraju mogućnost upućivanja dodatnih vojnika na Bliski istok radi zaštite regiona.\n„Analiziramo razne varijante kako da pojačamo zaštitu vojnika na Bliskom istoku. To može da uključi i slanje dodatnih vojnika“, rekao je Šanahan novinarima.\nOn je, istovremeno, negirao saopštenja o tome da SAD planiraju da pošalju u region 10.000 vojnika. Tu informaciju je objavila ranije agencija „Asošijeted pres“, pozivajući se na izvore.\nSAD su usled zaoštravanja situacije oko Irana koncentrisale u Persijskom zalivu i njegovoj blizini najmanje sedam vojnih brodova i prenele raketni kompleks „Patriot".\nKako je objašnjeno u Pentagonu, to je odgovor na „znake povećane spremnosti Irana da izvodi ofanzivne operacije protiv američkih snaga“.


ŠTEDEO, PA OSTAVIO PORODICI NASLEDSTVO: Kada su videli o čemu se radi, uhvatili su se za glavu!\n20:06h NIKAD OBJAVLJEN INTERVJU POKOJNOG ŠABANA ŠAULIĆA: Ovako je kralj narodnjaka govorio o svom životu 2018. godine!\nORBAN ODRŽAO LEKCIJU UMORNOJ BRISELSKOJ ELITI: Nekada smo mislili da je 26\t581\nNOVA GLAVOBOLJA ZA AMERE: Nije dovoljno što je Su-57 nevidljiv, Rusi ga 32\t161\nNOSAČI AVIONA SU KIČMA AMERIČKE MOĆI: Rusi su do sada imali jedan, ali 4\t33\nIVANKA TRAMP BOSA I SA HIDŽABOM UŠLA U DŽAMIJU: Razbesnela ceo svet, ovo 21\t33\nMEDIJI PROVALILI VELIKU LAŽ BELE KUĆE: Evo zašto je ubistvo Sulejmanija 6\t32\nPILOT OGROMNOG ERBASA MORAO BOČNO DA SLETI ZBOG OLUJE: Pogledajte opasan 9\t32\nNOVA POŠAST UDARILA NA KINU: Ojadila pola afričkog kontinenta, u Pekingu 5\t9\nOLUJA DENIS SE SVOM SILINOM OBRUŠILA NA BRITANIJU: Padavine i vetar izazvali 17\nALEP OSLOBOĐEN POSLE 8 GODINA PAKLA: Pogledajte kako se slavi Asadova pobeda 4\t34\nSKUPLJAO 30 GODINA\n19.12.2017. 10:25h 19.12.2017. 10:31h\nSvi ponekad odvajamo metalni novac sa stane, u kasicu-prasicu, kako bismo uspeli da uštedimo. Jedan Nemac je kovani novac skupljao punih 30 godina.\nKada je u maju ove godine preminuo, njegova porodica je nasledila preko milion kovanica, ukupne težine dve i po tone. Tolika količina "metala" zadale im je više brige nego radosti.\nU vreme kada je počeo sa skupljanjem novčića, nemačka valuta još uvek je bila marka. Po uvođenju evra kao zvanične valute, Nemačka je postala jedna od zemalja koje su odlučile da će njena nekašanja valuta - nemačka marka i dalje imati vrednost, odnosno da će u neograničenom roku moći da se zameni za evro.\nZahvaljujući tome, porodica pokojnog kamiondžije dobila je priliku da iskoristi nasleđeni metalni novac.\nKese prepune kovanica članovi porodice su odneli u jednu pokrajinsku banku, koja je taj novac prosledila Centralnoj banci Nemačke, čiji je službenik Volfgang Kemerajt morao da izbroji sve novčiće kako bi se saznalo o kolikom iznosu je reč.\n"Svaka kovanica je prošla kroz moje prste, ali ja volim to da radim pa mi nije predstvaljalo problem", rekao je Volfgang. Sadržaj jedne kese uspeo bi da prebroji za sat vremena. Međutim, kako mu to nije bio jedini posao u banci, novac je brojao od maja pa sve do nedavno, dakle punih šest meseci. Kada je brojanje bilo završeno, porodici je saopštio da su nasledili ukupno oko 16.000 nemačkim maraka, odnosno 8.000 evra.\n(FOTO) ONI ĆE VLADATI SVETOM: Ove klince sutra će zvati VAŠE VELIČANSTVO\nNEĆE DA ŽIVI KAO OTAC: Bahati sin najbogatijeg Kineza odbio da preuzme očevu kompaniju\n(VIDEO) NJIMA NIKADA NIJE DOSADNO!!! Novi tv šou na japanskoj televiziji postao potpuni hit!\nDA SE MAJKL DŽORDAN NE POTRESE: Crnogorci raspravljali u skupštini o čuvenom košarkašu i zatražili javno izvinjenje\nUHVATIĆE VAS TUGA\nNIKAD OBJAVLJEN INTERVJU POKOJNOG ŠABANA ŠAULIĆA: Ovako je kralj narodnjaka govorio o svom životu 2018. godine! 1\nTEODORU JE OVA NOĆ KOŠTALA 5.000 EVRA! Nije žalila para: A evo šta je TAČNO presudilo! 2\nORBAN ODRŽAO LEKCIJU UMORNOJ BRISELSKOJ ELITI: Nekada smo mislili da je Evropa naša budućnost, a sada... (VIDEO) 26\t581\nNOVA GLAVOBOLJA ZA AMERE: Nije dovoljno što je Su-57 nevidljiv, Rusi ga opremaju raketama neviđenih dimenzija (VIDEO) 32\t161\nNOSAČI AVIONA SU KIČMA AMERIČKE MOĆI: Rusi su do sada imali jedan, ali će novi biti glavobolja za SAD! (VIDEO) 4\t33\nIVANKA TRAMP BOSA I SA HIDŽABOM UŠLA U DŽAMIJU: Razbesnela ceo svet, ovo ne mogu da joj oproste (VIDEO) 21\t33


Ruske vakcine namijenjene Republici Srpskoj odvezene sa sarajevskog aerodroma – Mreza\nRuske vakcine namijenjene Republici Srpskoj odvezene sa sarajevskog aerodroma\nRuske vakcine “Sputnik V” protiv koronavirusa koje su u ponedjeljak stigle u glavni grad Bosne i Hercegovine, ocarinjene su i odvezene sa Međunarodnog aerodroma Sarajevo. Krajnja destinacija je Republika Srpska.\nOvo je za Klix.ba potvrdio i portparol Uprave za indirektno oporezivanje BiH Ratko Kovačević, rekavši da je postupak završen i da je vakcina napustila područje sarajevskog aerodroma.\n“Danas je okončan carinski postupak uvoza ruske vakcine koja je u ponedeljak stigla u BiH. Uvoznik je preko ovlaštenog špeditera predao carinsku prijavu za uvozno carinjenje i priložio svu neophodnu dokumentaciju, u kojoj je i rješenje Ministarstva zdravlja i socijalne zaštite RS, kojim se odobrava interventni uvoz vakcine protiv koronavirusa”, kazao je Kovačević.\nPodsjećamo, ministar zdravstva Republike Srpske Alen Šeranić je kazao da je stiglo dvije hiljade doza ruske vakcine, što je dovoljno za imunizaciju hiljadu osoba. Tom prilikom je potvrdio i da bi iz Ruske Federacije u RS trebalo stići ukupno 400.000 doza u februaru i martu, što je dovoljno za 200 hiljada ljudi.\nBegović reprezentaciju BiH uporedio sa cirkusom, tvrdi da su se prodavali igrači i uzimale pare ispod stola


Saopćenje Ureda federalnog premijera povodom protesta Udruženja penzionera vojnih osiguranika u FBiH\nPovodom današnjih protesta Udruženja vojnih osiguranika u FBiH, Ured Premijera FBiH izražava svoje žaljenje zbog činjenice da se organizatori protesta, nasuprot svom zahtjevu, nisu željeli sastati sa predstavnicima Vlade FBiH.\nPredstavnici ovog Udruženja su Vladi FBiH dostavili svoje zahtjeve u pisanoj formi, a oni se prvenstveno odnose na poništenje odluke o korekciji isplatnog koeficijenta za 1.172 korisnika od ukupnog broja od 22.652 korisnika penzija ostvarenih pod povoljnijim uslovima.\nNaglašavamo činjenicu da je prosječna penzija za navedenih 1.172 korisnika iznosila 1.094,36 KM, a ista nakon korekcije iznosi 908,68 KM.\nIlustracije radi, redovna penzija koju ostvaruje 379.515 korisnika u prosjeku iznosi 350,68 KM.\nBez obzira na navedeno, Vlada FBiH ostaje opredijeljena i otvorena za konstruktivan dijalog sa svim korisnicima budžetskih sredstava i spremna je da zahtjeve ovog i ostalih boračkih udruženja uzme u razmatranje.\nSmatramo da se zahtjev spomenutog udruženja treba prezentovati svim ostalim kategorijama boračke populacije, te da je to jedini način dijaloga i efikasnog i pravednog rješavanja ovakvih zahtjeva, kaže se u saopćenju Ureda federalnog premijera Nermina Nikšića.


Štednja se sve manje isplati: Banka uzima naknadu od svakog evra na računu – Bankar.rs\nHome/BANKARSKI PROIZVODI/Štednja se sve manje isplati: Banka uzima naknadu od svakog evra na računu\nBANKARSKI PROIZVODIBANKEDepoziti i štednjaEVROPSKE BANKEINOSTRANE BANKE\nŠtednja se sve manje isplati: Banka uzima naknadu od svakog evra na računu\nDok se jedni raduju niskim kamatama na kredite, drugi su u problemu jer im inflacija “jede” ušteđevinu.\nZa ove druge situacija bi mogla dodatno da se zakomplikuje jer nemačke banke počinju da naplaćuju štedišama čuvanje novca.\nNemačka banka Folksbank Firstenfeldbruk od prošlog meseca naplaćuje svim novim privatnim klijentima negativne kamate. To znači da štediše plaćaju naknadu za svaki evro koji čuvaju na računu, piše “Dojče vele”.\nDo sada je ta mera pogađala samo poslovne subjekte, ali tek od iznosa preko 100.000 evra. Ipak, Komercbank je odlučila da i firmama i javnim ustanovama naplaćuje negativnu kamatu već od prvog evra na računu.\nOva mera trenutno pogađa oko 70.000 firmi, što i nije neka velika brojka za Nemačku, ali stručnjaci predviđaju da bi taj trend mogle da slede i druge banke.\nPrebacivanje troška na štediše\nNaime, poslovne banke moraju da plate 0,5 odsto kamata ako čuvaju novac kod Evropske centralne banke (ECB). Mnoge monetarne institucije počele su da prebacuju taj trošak na svoje klijente, i to ne samo na poslovne subjekte, već i na privatne osobe koje imaju velike depozite.\nECB već godinama vodi politiku niskih kamata (od aprila 2016. – 0,0 odsto) kako bi podstakla konjunkturu, odnosno ulaganja. Zato banke dobijaju jeftin novac koji mogu da pozajmljuju klijentima uz veoma nisku kamatu. Ako to ne čine i „parkiraju“ novac kod ECB, od 2014. moraju za to da plate negativnu kamatu.\nVremenom je čuvanje novca za banke postalo preskupo i sada taj trošak pokušavaju da nadoknade od svojih mušterija ili da ih na taj način prisile da novac ne drže u banci, već da ga ulažu, na primer u fondove.\nProšle nedelje je potpredsednica Nemačke centralne banke (Bundesbank) Klaudija Buh upozorila na opasnost od pritiska na banke zbog politike ECB. Jer, da bi izbegle kaznene kamate, banke sve češće daju novac i firmama za koje je izvesno da bi mogle da se nađu u teškoćama ukoliko dođe do neočekivanog pada konjunkture, kaže Buhova.\nNo Bundesbanka za sada ne smatra da postoji opasnost od takozvanog “mehura od sapunice” na nemačkom tržištu nekretnina, pa čak i ako su cene stanova i kuća, prema njihovoj proceni, precenjene za 15 do 30 odsto. „Trenutno ništa ne ukazuje da na tržištima imamo špekulantsku dinamiku podstaknutu kreditima“, ocenjuje Klaudija Buh.\nI političari su zabrinuti zbog trenda prebacivanja troškova čuvanja novca na klijente. Predsednik bavarske Hrišćansko-socijalne unije (CSU) Markus Zeder čak predlaže da se zabrani naplata negativnih kamata na depozite ispod 100.000 evra ili da štediše svoj gubitak mogu da odbiju od poreza, dakle da ga indirektno naplate od države. Taj predlog, za sada, nema širu podršku vladajućih stranaka.\nbanke nemačke marke Štednja\nKorona i novac: Prave se platne kartice i za decu\nNBS: Rast štednje građana uprkos pandemiji, isplativija dinarska od devizne\nUkupni krediti u Srbiji porasli 2% za mesec dana\nDržava upravo kupila 34 odsto akcija Komercijalne banke za 212 miliona evra?\nAddiko banka izdvaja milione za "švajcarce" u Srbiji i Hrvatskoj


Министарство привреде, Netačne tvrdnje anketnog odbora za ŠINVOZ\nNetačne tvrdnje anketnog odbora za ŠINVOZ\nU toku trajanja kontrole poštovanja ugovornih obaveza, Agenciji za privatizaciju nikada nisu dostavljene primedbe od strane zaposlenih u Šinvozu, niti od strane Skupštine grada Zrenjanina, kao ni drugih državnih organa. Pored toga, Anketni odbor nikada nije tražio mišljenje niti bilo kakva dokumenta od Agencije za privatizaciju.\nPovodom navoda da je Agencija više godina branila stav da ja kupac izvršio investicionu obavezu, napominjemo da u skladu sa Zakonom, a Anketnom odboru bi to moralo biti poznato, Agencija nije ovlašćena da procenjuje funkcionalnost investicije, već se uvek oslanja na izveštaj ovlašćenog revizora. To je u slučaju Šinvoza bio "Privredni Savetnik – Revizija" iz Beograda, koji je Izveštajem od 11.08.2005. potvrdio izvršenje investicione obaveze u iznosu od 17.974.000 dinara u skladu sa Ugovorom, nakon čega je Agencija je donela odluku o prihvatanju investicione obaveze i vraćanja bankarske garancije.\nTek istekom roka u kojem je Agencija kontroliše izvršavanje navedenih ugovornih obaveza a dve godine nakon dostavljanja revizorskog izveštaja, Agenciji su se obratili zaposleni i drugi državni organi sa primedbama na ugroženo poslovanje Šinvoza i neredovne isplate zarada.\nNadležno Ministarstvo je, povodom ovog slučaja, izvršilo nadzor nad radom Agencije za privatizaciju i konstatovalo da nije bilo nikakvih propusta u radu. U izveštaju ministarstva navodi se i da je namera Kupca bila da izigra obavezu investiranja, a što je u potpunosti podržano i pokriveno izveštajem ovlašćene revizorske kuće, koji kontrolori Agencije za privatizaciju ne mogu, kako sa stanovišta stručnosti tako i nadležnosti, da menjaju i osporavaju.\nPostupajući po primedbama zaposlenih, Agencija je izvršila neposredni uvid i utvrdila da dizel-električne lokomotive (5 kom.), vrednosti 2.508.912 dinara (što čini 13,96% u odnosu na ukupno izvršene investicije) nisu u funkciji obavljanja pretežne delatnosti, te je kupcu ostavljen naknadni rok, koji smo dužni da odobrimo u skladu sa Zakonom o privatizaciji. Odmah po isteku naknadnog roka doneta je odluka o raskidu ugovora.\nU međuvremenu, Agencija je o svemu utvrđenom obavestila i Ministartvo unutrašnjih poslova sa molbom da izvrši kontrolu poslovanja Subjekta i da obavesti Agenciju o utvrđenom stanju. Takođe, Agencija je uputila zahtev Inspekciji rada da preduzme mere iz svoje nadležnosti.\nAgencija i nadležno ministarstvo održali su nekoliko sastanaka sa predstavnicima zaposlenih kako bi im objasnili posledice raskida Ugovora kao i buduću ulogu Kupca u postupku stečaja, kao glavnog poverioca. I pored toga, zaposleni su insistirali na momentalnom raskidu ugovora.\nPonovo ističemo da je Agencija u ovom predmetu postupala isključivo u skladu sa zakonskim i ugovornim ovlašćenjima.


Grubješićeva: Srbiji datum pregovora sa EU nikad bliži – Nadlanu.com\nGrubješićeva: Srbiji datum pregovora sa EU nikad bliži\nObjavljeno 21. jan 2013. / 16:28:42\n"Srbija nije nikada bila bliže otpočinjanju pregovora sa EU, a proces proširenja se nastavlja, što će za Irsku, kao predsedavajuću EU, biti jedan od glavnih prioriteta - glavni su utisci sa današnjeg sastanka ministara evropskih poslova zemalja EU", saopšteno je iz kabineta Grubješićeve, koja boravi u Dablinu.\nPotpredsednica Vlade predstavljala je Srbiju na sastanku ministara evropskih poslova zemalja članica Unije, na kojem su se ministri saglasili da je politika proširenja jedna od najuspešnijih evropskih politika.\n"Ja sam na svakom mestu dobila priznanja za politiku koju sprovodi Vlada Srbije u procesu evropskih integracija i zaista, i sa ovog skupa, mogu da ponovim da postoje velike šanse da Srbija do kraja predsedavanja Irske dobije datum za otpočinjanje pregovora, jer to je nešto što smo mi svojim radom i zaslužili", rekla je Grubješić, javljaju agencije.\nU saopštenju je navedeno i da su ministri za Evropu posebno naglasili da Srbija treba da nastavi i sa unutrašnjim reformama, naročito u oblastima borbe protiv korupcije, reforme pravosuđa i ekonomije.\nPotpredsednica Vlade se, tokom posete Dablinu, sastala i s Linasom Linkevičijusom, ministrom spoljnih poslova Litvanije, jedine članice EU čiji parlament još nije ratifikovao Sporazum o stabilizaciji i pridruživanju. Linkevičijus je Grubješićevoj preneo uveravanja da njegova zemlja neće blokirati Srbiji na putu ka EU.\nGrubješić iz Dablina odlazi u Brisel, gde će se obratiti članovima odbora za spoljne poslove Evropskog parlamenta, na kojem se očekuje rasprava o rezoluciji EP o proširenju EU na zemlje Zapadnog Balkana, uključujući Srbiju.\nU međuvremenu, irska ministarka za Evropu Lusinda Krejton izjavila je da se Dablin nada da će Srbija dobiti datum početka pristupnih pregovora sa EU tokom irskog predsedavanja Unijom, izvestio je dnevnik "Ajriš tajms".\n"Nadamo se da možemo da se dogovorimo oko datuma za početak pregovora sa Srbijom", rekla je ona.Krejton je izrazila nadu da će u prvoj polovini 2013. godine više zemalja ostvariti napredak ka članstvu u EU, kao i da će u pregovorima sa Crnom Gorom biti otvorena dva nova poglavlja - o ekonomskoj i monetarnoj politici i obrazovanju, piše "Ajriš tajms".\n"Impresionirao me je crnogorski ministar, koji je imao preciznu agendu reformi. Želimo da im pomognemo i da ih nagradimo", kazala je ona.\nAlbanija se, prema njenim rečima, približila početku pregovora, ali treba da sprovede još reformi, dok je za Makedoniju priznala da su pregovori komplikovani zbog spora s Grčkom oko imena.\nevropska unijasuzana grubješić


Uzgajivači živine zabrinuti su da će morati da gase svoje farme ukoliko Srbija odluči da usvoji praksu Evropske unije za prelazak na slobodni uzgoj i postepenu zabranu kaveznog uzgoja koka nosilja.\nNadležni o tome ćute ili nemaju informacije, a na potencijalni problem osim farmera ukazuju i udruženja koja se zalažu za poštovanje dobrobiti životinja i “oslobađanje kokošaka”, pišu u zajedničkom tekstu portal Agrosmart i Vojvođanski istraživačko-analitički centar (VOICE).\nEvropska komisija saopštila je da će do kraja 2023. godine doneti zakonodavni predlog kojim bi se postepeno smanjio, a zatim do 2027. godine u potpunosti ukinuo kavezni uzgoj životinja. Države članice EU iznele su svoje datume za prilagođavanje ovoj inicijativi.\nU Srbiji je trenutno praksa da se sa komercijalnog uzgoja u naslaganim kavezima prelazi na takozvane obogaćene kaveze, koji za cilj imaju povećanje prostora za kokoške, ali ne i ukidanje pregrada i nagiba pod kojim životinje stoje.\nOdluka o obaveznoj upotrebi ovakvih kaveza prolongirana je sa 2020. na 2023. godinu, a do dana objavljivanja članka, iz Ministarstva poljoprivede portali nisu dobili komentar na ovu temu.\nU Evropskoj uniji prelazak na obogaćene kaveze zakonom je definisan još 2012. godine, a danas, kada je organska proizvodnja postala prioritet, on je prevaziđen.\nJedni za, drugi protiv kaveza\nPredstavnica kampanje “Slomimo kaveze” Jelena Disić kaže da je svaki poduhvat za obustavljanje eksploatacije životinja dobar i da u potpunosti podržavaju evropsku inicijativu, jer će ona u nekom trenutku zahtevati promenu Pravilnika o uslovima za dobrobit životinja.\nDirektor Poslovnog udruženja za živinarstvo “Zajednica živinara” Rade Škorić tvrdi da postoje koristi od kaveznog držanja koka nosilja, jer je zatvoren prostor za držanje kokošaka kontrolisan, što je od velikog značaja za sprečavanje širenja bolesti poput ptičjeg gripa ili onih koje prenose glodari.\nFarmer Radoslav Brkić, čije gazdinstvo broji više od tri hiljade kokošaka, smatra da bi prelazak na drugačiju proizvodnju značio i gubitak kapaciteta, pa ne bi mogli da dobiju dovoljnu količinu jaja da nahrane ljude širom Srbije.\nVeterinar Zoran Kojić tvrdi da zbog nehumanih uslova kokoške često imaju poremećaje u ishrani, a da je glavni razlog zašto je u Srbiji odziv za prelazak na obogaćene kaveze slab taj što su novi kavezi skupi, zbog čega se stalno odlaže odluka o obaveznoj upotrebi obogaćenih kaveza.\nIsplati se jer su jaja skuplja?\nFarmeri u Srbiji iz IPARD fonda mogu da dobiju podsticaj za izgradnju i opremanje farmi. Pomoć do 65 odsto vrednosti investicije preko ovog programa na raspolaganju je isključivo farmerima koji sa uzgoja u baterijskim kavezima prelaze na obogaćene kaveze, a ne i onima koji se odlučuju na podno ili slobodno držanje živine.\nAna Karanović, poljoprivrednica čiji se uzgoj kokošaka i drugih pernatih životinja bazira isključivo na slobodnom kljucanju u prirodi, kaže da se za ovakvu proizvodnju odlučila jer je zdravija.\n“Jaja snesu svaki treći ili četvrti dan u zavisnosti od vremenskih uslova. Dešava se i da jaja ukradu psi lutalice ili orlovi”, navela je Ana Karanović i dodala da joj se takva vrsta proizvodnje ipak isplati jer, iako ima manje jaja, ona se prodaju po većoj ceni.\nNesvrstani “PRODUŽILI” radno vreme prodavnica i restorana u Beogradu


7 odličnih aplikacija za iPhone za koje možda niste čuli - ProMobi : ProMobi\n7 odličnih aplikacija za iPhone za koje možda niste čuli\nApple iPhone je jedan od najpopularnijih telefona na svetu, a uz pomoć različitih aplikacija vaš iPhone je sposoban, pa praktično za sve zadatke koje možete staviti pred njega. Kako bi ste bili spremni za sve što vam padne na pamet, donosimo vam listu nekih od najboljih aplikacija za iPhone, za koje, možda, niste znali da postoje.\nOvo je prava aplikacija ukoliko učestvujete u velikom broju grupnih razmena poruka. GroupMe vam omogućava da lakše pratite šta se gde dešava, postavite svoj avatar i sačuvate fotografije i video snimke razmenjene u grupnom četu.\nŽelite da lako obavljate video pozive? Google Duo je sjajna alternative za FaceTime koja vam omogućava da se povežete sa bilo kime, bez obzira na to da li koriste iPhone ili Android telefon.\nOva aplikacija radi i preko Wi-Fi mreže i preko mobilnog internet i poseduje podršku za iPad.\nOva mobilna aplikacija za iPhone donosi svet gaming strimovanja tačno pod vaše prste. Preko nje možete četovati sa drugim korisnicima, gledati omiljene strimere ili snimljene video snimke.\nTakođe Twitch aplikacija je kompatibilna sa AirPlayem i Chromecastom.\nIdealna aplikacija za sve koji žele da budu u toku sa najnovijim vestima iz sveta e-sporta. Ovde su pokrivene najrazličitije igre uključujući Leagu of Legends, Hearthstone i Rocket League. Čak vam je omogućeno da svoja predviđanja uporedite sa predviđanjima drugih fanova.\nU pitanju je jedna od najboljih aplikacija koja vam donosi utiske više od 700 miliona ljudi koji su obišli različite restorane, atrakcije i sve ono što vas može zanimati.\nAplikacija vam omogućava da bukirate odeđena mesta direktno iz nje, čak i da platite preko nje.\nAko želite da pratite koliko ste kilometara prešli trčeći ili vozeći bicikl, to možete efikasno uraditi sa aplikacijom Strava.\nOna koristi GPS kako bi pratila vaše kretanje i istovremeno se sinhronizuje sa svim drugim aplikacijama za praćenje kretanja koje možda imate u svom iPhonu kako bi vam pružila sve informacije na jednom mestu. Pored toga, Strava vam daje gomilu statističkih podataka kombinovanih sa mapom kretanja i mogućnost da se uključite u različite grupe i takmičite sa drugim korisnicima.\nSa više od 120.000 radio stanica sa svih strana sveta Tuneln Radio je mesto na kome možete dobiti vesti i muziku koje vas zanimaju. Takođe, preko nje možete imati pristup premijum uslugama NFL-a, NBA-a… za samo 10 dolara mesečno.


source.ba | Cijena 82 miliona KM: BHRT prodaje zemljište za gradnju kongresnog centra\nNa ovoj lokaciji planirana je gradnja kongresnog centra.\nKako je navedeno u Javnom pozivu, početna cijena je 82 miliona KM, dok će licitacija biti održana 12. maja.\nU okviru prodaje računa se gradilište, zatim ekonomsko dvorište i zgrada.\nKako je ranije najavio načelnik Općine Novi Grad Semir Efendić, planirano je raspisivanje međunarodnog javnog poziva investitorima za realizaciju projekata izgradnje kongresnog centra.\nPojasnio je da se radi o projektu u vrijednosti između 350 i 400 milona KM, prenosi Radio Sarajevo.\nTagovi: Kongresni centarNovi Grad Sarajevo


Grupa za nano i fleksibilne elektroniku\nOsnovni ciljevi i aktivnosti\nLaboratorija za nano i štampanu elektroniku bavi se najnovijim istraživačkim problemima u oblasti nano i fleksibilne elektronike. Istraživački tim je fokusiran na dizajn, modelovanje, simulaciju i fabrikaciju elektronskih komponenti, kola, sistema i uređaja realizovanih na fleksibilnim osnovama.\nDeo istraživačkih aktivnosti usmeren je i na sintezu metalnih nanočestica za provodna mastila, koja se koriste kao materijal za ink-jet printer. Istraživači u okviru ove laboratorije kombinuju znanja i iskustva u oblasti fleksibilne/štampane elektronike i klasične elektronike.\nGrupa se bavi i tehnikama karakterizacije različitih materijala odnosno određivanjem njihovih električnih i mehaničkih osobina.\nU okviru laboratorije za nano i štampanu elektroniku uspešno je realizovan velik broj prototipova senzora, korišćenjem fleksibilne, nano i klasične tehnike fabrikacije u elektronici.\nNeke od aplikacija uključuju detekciju pozicije, linearne i ugaone, detektovanje tečnosti, senzor vlage, itd. Pored toga, razvijen je jednostavni softverski alat za precizne proračune induktivnosti, koji je manje zahtevan po pitanju memorije sa očuvanom tačnošću u odnosu na komercijalne alate. Takođe su razvijeni sledeći interesantni demonstratori: TAG&FIND, Aktivna polica, Slalom, memristori, itd.


Žene sa invaliditetom često biraju da ne idu lekaru upravo zbog različitih oblika nepristupačnosti uslugama u zdravstvenim ustanovama, piše Srpskainfo.\nDetalji drame kod Travnika: Mladić pretio da će se razneti bombom jer mu dosadio život u kolicima\nNaime, više od polovine anketiranih zdravstvenih ustanova nema ginekološki sto prilagođen za žene koje se kreću u kolicima, 48 odsto nema odgovarajuće toalete za ove pacijentkinje, dok 41 odsto nema dovoljno obučeno osoblje za rad sa ženama sa invaliditetom.\nPokazalo je to istraživanje urađeno u okviru projekta „Zajednica različitih, ali ravnopravnih građana“, koje provode Organizacija amputiraca UDAS, u partnerstvu sa Helsinškim parlamentom građana Banjaluka, Udruženjem „Nešto više“ iz Sarajeva i Mrežom žena sa invaliditetom BiH, čiji je cilj povećanje socijalne uključenosti i nediskriminacije osoba sa invaliditetom u BiH.\nUpitnik je dostavljen na adrese čak 129 ustanova u BiH, ali popunile su ga samo 34 institucije.\n– Slab odziv zdravstvenih ustanova nam je, nažalost, bio prvi pokazatelj koliko je malo zainteresovanosti i interesa za posvećivanje posebne pažnje osobama sa invaliditetom prilikom pružanja njihovih usluga – poručili su iz organizacija koje provode ovaj projekat, dodajući da sadašnji trendovi ne nagoveštavaju da bi se situacija mogla promijeniti u skorijem periodu.\nOsobe sa invaliditetom i dalje su najugroženija kategorija stanovnika, upozorila je Dragana Dardić, direktorka Helsinškog parlamenta.\nOna je precizirala da veliki broj naših građana ostaje uskraćen za značajne informacije jer javne institucije nisu prilagođene za OSI, od zvaničnih internet stranica, do sadržaja koji se prikazuju na javnim servisima, a koji su značajno ispod evropskih standarda.\nRezultati projekta „Zajednica različitih, ali ravnopravnih građana“, koji je trajao poslednje tri godine, predstavljeni su juče u Banjaluci. Kao jedno od najznačajnijih postignuća ističe se formiranje Mreže žena sa invaliditetom.\n– Žene sa invaliditetom su obespravljene i najčešće zatvorene u institucije ili svoje kuće. Treba ih osnažiti jer se samo edukovane žene mogu boriti za svoja prava – poručila je konsultantkinja projekta Tanja Đokić-Mandić.


IV Rakija Fest u Beogradu\nPrvi srpski patent registrovan još 14. decembra 1909. godine bio je stroj za pečenje rakije. Osim toga, važnost rakije za našu zemlju, potvrđena je i ove godine na IV festivalu rakije 11. i 12. decembra u Beogradu. Ekipa FMK radija zajedno sa prijateljima, teška srca, po službenoj dužnosti je posetila ovaj festival, ne bi li sakupila istorijske činjenice potrebne za istraživanje sprovedeno o ovom žestokom piću.\nLjubimci na pozajmicu\nVolonteri zoološkog vrta\nU praksi zooloških vrtova je da se oslanjaju na pomoć ljudi koji vole životinje. Međutim, retko se ističe plemenitost ove posebne vrste volontera, čija se ljubav, briga i pažnja ogledaju u tome što su prihvatili mladunce odbačene od majke. Oni su im otvorili svoj porodični dom, svesni da će se emotivno vezati, a ipak morati da se rastanu od njih.


"SUD ĆE ODBITI TUŽBU" Advokat smatra da se Kon otvaranjem profila odrekao privatnosti - Srpskainfo\nČak i da se odluči na taj potez, sud će takvu tužbu odbiti kao neosnovanu – rekao je Ninić Tanjugu i podsjetio da je Kon i član Kriznog štaba za borbu protiv Covid-19, državni službenik, te da je sve što radi i govori izloženo sudu javnosti.\n– Pristao je na pravila te platforme, i sve što objavi ili podijeli sa drugim korisnicima ne uživa poseban režim pravne zaštite, osim ukoliko ta objava ne predstavlja povredu tuđih prava ili krivično djelo – naveo je advokat.\nU ovom slučaju bi, kako je objasnio, jedina odogovornost novinara mogla da bude u jednom segmentu, a to je da li je poštovao standard dužne novinarkse pažnje, odnosno da li provjerio da li fejsbuk profil pripada njemu i da li je on to napisao.\n"SVE ĆU BLOKIRATI" Dr Kon se ponovo oglasio na društvenim mrežama, PRIJETI TUŽBOM\nJedini segment gdje bi on mogao da dobije sudsku zaštitu je situacija u kojoj bi mediji njemu pripisali navodi ili izjave koje nisu autentično njegove, naveo je Ninić.\nU konkretnom slučaju, kako je dodao, postoji pojačano interesovanje javnosti za svaku informaciju koja se odnosi na zaštitu i zdravlje građana i u tom smislu Kon mora da bude svjestan svog mjesta u društvu, uloge u državi, te da prihvati da njegova riječ ima težinu i da izaziva rekciju javnosti.\nKon je, prema pisanju pojedinih medija, namjeru da tuži sve koji koji kopiraju njegove statuse na toj društvenoj mreži i objavljuju ih u medijima, bez njegovog pristanka, podijelio na svom Fejsbuk profilu.\nU istom statusu naveo je i da će blokirati sve prijatelje i njegove pratioce, koji njegov zid na Fejsbuku koriste za, kako je rekao, obračun i “tagovanje” sa lošom namjerom, prenijeli su mediji.\nDruštvo AdvokatPredrag Kontužba\n"ITALIJANSKI SCENARIO NIJE IZMIŠLJEN" Epidemiolog Predrag Kon apeluje na građane da budu odgovorni


EURO 2016 - Belgija profil\nAko je do liste FIFA oni su prvi favoriti. Jasno je da nikada nisu imali bolji tim u istoriji.\nBelgija će na ovo prvenstvo stići kao jedna od najboljih reprezentacija na svetu, uspela je da stigne do prvog mesta na FIFA rankingu, pa ih to svakako čini jednim od favorita na ovom šampionatu.\nPostavlja se doduše pitanje iskustva tima, odnosno da li su posle četvrtfinala Mondijala stasali za velika dela.\nOno što je sigurno je da je ova generacija talentovanija i ima veći potencijal od one zlatne, sa kraja sedamdesetih i iz prve polovine osamdesetih.\nBelgijanci su najbolji rezultat na prvenstvima Evrope postigli 1980. kada su na EP u Italiji stigli do same završnice i izgubili od Zapadne Nemačke u finalu u Rimu.\nOsam godina pre toga bili su domaćini i dogurali do polufinala.\nAli, nakon tih zlatnih godina usledilo je zatišje, dugo nisu bili ni blizu velikih stvari. Belgija je igrala na još dva prvenstva Evrope, 1984. nisu prošli grupu, iako su tada pobedili Jugoslaviju, a 2000. su bili domaćini i takođe nisu uspeli da se plasiraju u nokaut fazu.\nOvaj šampionat predstavlja njihov povratak u kontinentalnu završnicu, radi se o timu koji je bio nadmoćan u kvalifikacijama i nastavio da se razvija prema očekivanju. Njihovi fudbaleri su dovoljno iskusni, iako nemaju puno godina, dolaze iz najvećih klubova, navikli su na pritisak, sve to čini „Crvene Đavole“ timom sa kojim se mora računati u kalkulacijama oko pobednika.\nVilmots forsira 4-2-3-1 formaciju, jasno je i zbog čega, sa Azarom i De Brajneom po bokovima i verovatno Lukakuom kao najisturenijim napadačem, potencijal ovog tima je zastrašujući.\nBelgija je veoma tehnički doteran tim, insistira na građenju napada iz poslednje linije i udarima tehničko nadmoćnih igrača po bokovima. Odbrana je sastavljena od iskusnih igrača Vertongen, Kompani, Alderveireld, praktično mogu da sastave dve izuzetno jake reprezentacije.\nVilmots insistira na čvrstoj igri sa dosta kontakta, mnogo im znači Vitsel u sredini terena, tim je toliko jak da Rađa Naingolan nije standardan iako je igrač oko koga se otima pola Evrope.\nSporost poslenje linije tera Marka Vilmotsa da insistira na strpljivoj igri i posedu, jednostavno Belgijanci ne žure, često to i ne izgleda lepo, ali u kvalifikacijama su dali 24 gola. Vilmots, iako mu zameraju da tim ume da bude preoprezan ne dozvoljava da poslednja linija ni u jednom trenutku ostaje u pozicijama „jedan na jedan“, jer to može da bude problem za ovaj fascinatno jak tim.


In Centar - Generalni direktor o StartIN startap programu\nŽeljko Ilić: „StartIN programom želimo da ojačamo startap ekosistem Srbije“\n15 avgusta, 2019 15.08.2019. Blog, Naslovi\nŠest meseci napornog rada rezultiralo je kreiranjem i realizacijom StartIN startap programa! U okviru ovog programa uspeli smo da okupimo neke od najvećih i najistaknutijih stručnjaka iz domaćeg startap ekosistema i da zajedno sa njima dizajniramo jednu potpunu novu metodologiju koja za cilj ima da pruži podršku startapima u ranoj fazi razvoja dodeljivanjem individualnog mentora i predavača iz različitih industrija svakom timu.\nStartIN startap program zvanično počinje 16. septembra kada će pet timova dobiti priliku da kroz tri meseca intenzivnog rada svoju startap ideju pretvori u proizvod koji je spreman za izlazak na tržište. Koliko je bilo zahtevno kreirati ovakav program, po čemu se StartIN program razlikuje od postojećih programa, kakva iskustva će učesnici steći i šta će sve naučiti u programu, pitali smo našeg generalnog direktora i suosnivača Željka Ilića:\nŠta je bio glavni motiv za kreiranje i realizaciju StartIN startap programa?\n– In Cetar hab već pet godina uspešno posluje na lokalnom tržištu i svojim radom podržao je same početke razvoja preduzetničke zajednice u Srbiji. Danas In Centar oko sebe ima okupljenu kvalitetnu zajednicu uspešnih, ali i budućih preduzetnika i svojim uslugama spreman je da odgovori na sve potrebe i izazove koje vođenje sopstvenog biznisa nosi sa sobom.\nRadeći intenzivno sa onima koji su na samom početku ovog puta, shvatili smo da na tržištu postoji puno prostora za kreiranje jednog sveobuhvatnog i metodološkog mentorskog programa. U narednom periodu In Centar će svoje poslovanje usmeriti ka razvoju programskih aktivnosti koje će jačati lokalni startap ekosistem i omogućiti da isti bude konkurentniji na globalnom tržištu.\nPo čemu se StartIN program razlikuje od postojećih programa na domaćem tržištu?\n– StartIN startap program predstavlja jedan metodološki pristup razvoju biznisa kreiran na osnovu realnih potreba tržišta i praktičnog iskustva eksperata i mentora uključenih u kreiranje i realizaciju samog programa.\nGlavni akcenat programa stavili smo na sledeće segmente:\nMetodološki i vođen proces razvoja biznisa – In Centar razvio je kompletan program zasnovan na Lean metodologiji koji će startap timovima omogućiti vođen razvojni proces od poslovne ideje do proizvoda spremnog za izlazak na tržište.\nIndividualan rad sa mentorima – svakom od timova biće dodeljen jedan mentor koji će pratiti njihov celokupan razvojni proces i sa njima raditi na individualnom od početka do samog kraja programa.\nRazvoj mekih veština – pored rada na razvoju biznisa, timovi će imati priliku da rade na razvoju veština komunikacije i javnog nastupa, kako bi na što bolji način svoju ideju predstavili na završnom događaju pred investitorima.\nŠta je po tvom mišljenju najveći benefit ovog programa i šta je dugoročna vizija kada je StartIN program u pitanju?\n– Glavni benefit ovog programa je to što će kroz učešće na ovom programu startap timovi kroz vođeni proces, kontinuirano usmeravanje od strane mentora i predavača i praktičan rad i interakciju sa najvećim ekspertima iz domaće zajednice koji će polaznicima prenositi svoja iskustva razvoja biznisa, polaznici imati priliku da usvoje novi način razmišljanja i model razvoja biznisa koji će moći da implementiraju na sve biznis ideje koje budu razvijali u budućnosti.\nDugoročna vizija ovog programa je da svakom novom generacijom polaznika jačamo startap ekosistem Srbije i da time povećamo konkurentnost na globalnoj startap sceni.\nBudući da su u kreiranje samog programa, kao i u njegovu realizaciju uključeni neki od najvećih eksperata iz domaćeg startap ekosistema, koliko će oni po tvom mišljenju svojim iskustvom olakšati i pomoći učesnicima programa na njihovom putu razvoja biznisa?\n– Ne postoji univerzalna formula za uspeh, ali uz ovakav program, kao i tim predavača i mentora taj put je svakako dosta izvesniji. Svaki razvojni put jednog biznisa je intenzivan i zahteva veliku posvećenost duži vremenski period, a postoje koraci i procesi koji mogu da se prelaze dosta brže ukoliko radite sa nekim ko iza sebe ima bogato iskustvo.\nOd učesnika programa se očekuje potpuna posvećenost, budući da StartIN program podrazumeva tri meseca intenzivnog rada kroz sesije sa mentorima, ali i predavačima i različitih industrija. Šta je po tvom mišljenju ključno da timovi imaju na umu kada se prijavljuju?\n– Timovi moraju da budu svesni toga da oni u program prvenstveno ulaze zbog sebe i budućnosti svog biznisa, a da njihov uspeh zavisi samo od toga koliko će oni truda i posvećenosti uložiti u sam program. Program je tu samo da im obezbedi sve potrebne resurse za uspeh, a na njima je u kojoj meri i na koji način će oni to iskoristiti.\nStartIN startap program je otvoren za sve industrije, odnosno startap ideje koje se baziraju na razvoju nekog tehnološkog rešenja. Kakva su tvoja očekivanja kada govorimo o timovima koji će učestvovati u programu?\n– In Centar Hab je u proteklih 5 godina poslovanja imao priliku da se kroz konsultacije, radionice, meetup-e organizovane unutar haba susretne sa velikim brojem tehnoloških startapa koji imaju potencijal, ali nisu krenuli u dalji razvoj usled nedostatka resursa i mentorske podrške. Moja očekivanja su da ćemo imati priliku da se susretnemo sa idejama iz različitih industrija i da ćemo imati timove koji sa svojim idejama imaju potencijal da budu konkurentni na svetskom tržištu. Pored toga, nadam se da ćemo imati priliku da vidimo i timove koji su visokomotivisani i koji su spremni na 3 meseca intenzivnog rada kako bi došli do svog cilja.\nPet izabranih timova će imati priliku da razvije svoj startap kroz StartIN program. Budući da će se vršiti selekcija prijavljenih timova, koji su glavni kriterijumi, kao i šta je važno da jedan tim u samom startu pokaže kako bi dobio svoje mesto u ovom programu?\n– Spremnost da uči, motivaciju da istraje i želju da ide daleko van okvira lokalnog tržišta.\nSvaki tim će po završetku ovog tromesečnog programa imati definisanu ideju, razvijen MVP, „go to market“ strategiju, kao i „pitch deck“. Koliko je to zapravo značajno za jedan mladi tim uz pretpostavku da bi kroz „samostalan razvoj“ za to bilo potrebno daleko više vremena? Da li možemo da kažemo da će ih ovaj program poštedeti potencijalnih grešaka i padova, kao i da će im ubrzati proces razvoja?\n– Pored toga što će im omogućiti brži proces razvoja, ovaj program će omogućiti da usvoje novi način razmišljanja i nauče kako na najbolji način da koriste resurse i prilike kako bi došli do svog cilja. Biće grešaka i padova, ali će nakon njih ići i lekcija i proces učenja. Ovaj program timove će naučiti kako da se nose sa nepredvidivim situacijama koje svaki startap nosi sa sobom, kako da prepoznaju i iskoriste prilike, kako da iz svake greške nešto nauče i kako da ovu metodologiju kasnije primene i na svaki drugi biznis koji budu razvijali.\nSvedoci smo toga da se startap scena u Srbiji iz dana u dan razvija, kao i da je sve više mladih sa sjajnim idejama i rešenjima. Šta bi im ti poručio i koji savet bi dao svima koji su tek na početku svog „startap putovanja“?\n– Moj savet svim mladih ljudima koji žele da razviju svoj tehnološki startap da je od samog starta taj proces prođu kroz jedan metodološki mentorski pristup kako bi kasnije mogli da se fokusiraju na razvoj svog biznisa i kako se ne bi vraćali korak u nazad već malim koracima koračali napred ka svom cilju.\nUkoliko i ti imaš ideju i okupljen tim, ne propusti priliku da se prijaviš za StartIN startap program i razviješ svoj tehnološki startap radeći sa uspešnim startaperima i preduzetnicima.


Nezadovoljni borci Vojske RS protestvuju ispred Narodne skupštine RS\nGrupa od 30-ak nezadovoljnih boraca Vojske Republike Srpske (VRS) pokušala je jutros doći pred Narodnu skupštinu RS ali ih je u tome sprečila policija.\nNakon toga oni su se povukli preko puta NS RS gde i dalje stoje. Reč je o članovima novoosnovanog Štaba nezadovoljnih boraca VRS, koji su najavili pre nekoliko dana da će protestovati ispred NS RS dok se ne ispune njihovi zahtevi u vezi poboljšanja statusa boračke kategorije stanovništva, piše Srpskainfo.\nŠtab nezadovoljnih boraca formiran je prošlog meseca u Doboju.\nMETALNE ŠIPKE, SUZAVAC Opšti haos u Sarajevu, sukob STOTINE DEMONSTRANATA sa policijom, ima povređenih (VIDEO)


Veliki broj intervencija SHMP tokom novogodišnjih praznika - Dom Zdravlja Subotica\nVeliki broj intervencija SHMP tokom novogodišnjih praznika\nČetvrtak, 03. Jan 2019.\nU periodu od 31.decembra 2018. do 02. januara 2019. godine, Služba hitne medicinske pomoći Doma zdravlja Subotica je imala 90 intervencija na terenu. Zadnjeg dana 2018. godine ekipe Doma zdravlja su imale 30 intervencija na terenu i 45 ambulatnih pregleda, 1. januara je bilo 27 terenskih intervencija, od kojih je jedna bila nakon saobraćajne nesreće sa dva povređena, a 2. januara još 33 intervencije na terenu.\nRazlozi za intervencije Službe hitne medicinske pomoći su bili vezani za pogoršanje stanja bolesti kod određenog broja pacijenata, povrede i nešto više intervencija zbog stanja napitosti. U ovom periodu desila su se i 3 akutna infarkta miokarda (STEMI), te su pacijenti prevezeni u Institut za kardiovaskularne bolesti u Sremskoj Kamenici.\nNa žalost, tokom novogodišnjih praznika je zabeleženo i nekoliko incidenata. Rano ujutro 01. januara nepoznata lica u napitom stanju su vređala a potom i napala ekipu Službe hitne medicinske pomoći, te je nekoliko članova zatražilo pomoć na Uregntnom odeljenju Opšte bolnice Subotica.O ovom nemilom događaju je obaveštena policija, koja je istog dana izlazila na teren i nakon jednog lažnog poziva za Službu hitne medicinske pomoći.


Crnogorski aktivisti rade na povećanju podrške za članstvo u NATO-u - iBalkan.net\nKako bi unaprijedili svijest u Crnoj Gori oko prednosti članstva u NATO-u, podgorički Centar za demokratiju i ljudska prava (CEDEM) pokrenuo je projekat ”Potreba odgovornog,transparentnog i otvorenog izbora”.\nPomenuti Projekat u kojem učestvuje i lokalna nevladina organizacija Spona — ima podršku neformalnih građanskih udruženja iz Berana, Pljevlja i Bijelog Polja u sjevernoj Crnoj Gori, gdje su organizovane ključne aktivnosti ovog projekta.\n„Cilj projekta je podizanje građanske obavještenosti o aktivnijem uključivanju u proces odlučivanja o NATO integracijama Crne Gore, na temelju objektivnih, jasnih, razumljivih i preciznih stavova za i protiv članstva“, rekla je Danijela Vujošević, menadžerka projekata u CEDEM-u.\nOna je dodala da građanske asocijacije igraju ključnu ulogu u jačanju aktivizma na tom polju jer su stvorile platformu aktivnosti koja sadrži ključne principe za promovisanje značaja članstva u NATO-u.\n„Kada govorimo o bivšim socijalističkim zemljama, poput Crne Gore, moramo napraviti paralelu sa zemljama jugoistočne Evrope koje su postale članice NATO i EU“. „Bilo je neophodno da se prvo transformišu u bezbjednosnoj ravni da bi mogle postati članice EU. U tim državama članstvo u NATO i EU je percipirano kao povratak Evropi, raskidanje sa prošlošću, dijeljenje demokratskih vrijednosti i ideala, usvajanje načela tržišne ekonomije i privrednog razvoja. Priključenje NATO-u je prilika da se iskoriste ponuđeni kapaciteti i resursi.“\nS obzirom na to da su evroatlantske integracije definisane kao prioritet spoljne politike Crne Gore, pitanje ulaska u NATO i razvijanje odnosa s ovom organizacijom predstavljaju izuzetno važnu oblast za dalji razvoju Crne Gore.\nŠta zemljama regiona treba da znaci i sta mogu da učine kako bi u većoj mjeri upoznale svoje građane sa tim šta članstvo u NATO-u znači.Ostaje da se vidi.\nCrna Gora integracije NATO Podgorica\nBEOGRAD: Drugi dan protesta protiv izbornih rezultata\nSkoplje, dan žalosti u Makedoniji


Nova Banka, Saopštenja za javnost, Nova Banka i Mastercard na tržište donose e-Novčanik\nPrateći savremene tehnološke trendove i zahtjeve klijenata, Nova banka je ove godine ponudila klijentima uslugu mobilnog i digitalnog bankarstva Smart Nova i omogućila im da bez dolaska u poslovnicu banke imaju pristup svim svojim računima, kao i proizvodima koje koriste kod Nove banke u bilo koje vrijeme.\nZa korišćenje usluge e-Novčanik potrebno je da klijent preuzme Smart Nova aplikaciju, ukoliko to već nije učinio, a potom uz nekoliko klikova izvrši digitalizaciju svoje Mastercard® kartice u okviru e-Novčanika i ušao je u svijet neograničenih plaćanja. Sam proces potvrđen je najvišim standardima sigurnosti i bezbjednosti koje propisuje Mastercard kao globalna tehnološka kompanija u oblasti platne industrije. Sva plaćanja do 60,00 KM su omogućena bez otključavanja telefona, dok za plaćanja u iznosu većem od 60,00 KM klijent treba da otključa telefon, bez pokretanja aplikacije.\n„Ponosni što smo u 2021. godinu napravili veliki iskorak u digitalizaciji naših usluga jer uvijek tragamo za najjefikasnijim rješenjima koji će na optimalan način zadovoljiti potrebe naših klijenata. Korišćenjem usluge e-Novčanik klijenti više ne moraju razmišljati da li imaju karticu ili gotovinu, dovoljno je da prislone telefon na POS terminal i račun je plaćen. Želeći nagraditi povjerenje koje su nam ukazali naši klijenti, a povodom 22. rođendana Banke kreirali smo kampanju pod nazivom „e-Novčanik - Jedini novčanik koji vraća novac“. Za prvih 1.000 korisnika koji naprave mnimalno tri transakcije e-Novčanikom, bez obzira na njihov iznos, Banka vrši povrat u iznosu od 30,00 KM. e-Novčanik nije kraj digitalnih rješenja. Već početkom sljedeće godine, Banka će klijentima ponuditi nešto novo, u ovoj oblasti, čime će se definitivno promovisati kao lider u oblasti digitalnih usluga“ - poručio je Stefan Pajić, rukovodilac Samostalnog odjeljenja za korporativne komunikacije.\nAmir Trokić, Direktor za poslovni razvoj i Account manager za tržište BiH u kompaniji Mastercard ovom prilikom je izjavio: „Uvijek nam je drago biti dio pozitivnih dešavanja u platnoj industriji a posebno nam je zadovoljstvo da zajedno sa našim partnerom Novom Bankom možemo korisnicima ponuditi uslugu e-Novčanika, kao i benefite za korištenje istog. Dijelimo isti cilj - besprijekorno korisničko iskustvo, te praćenjem digitanih trendova kojima želimo korisnicima olakšati svakodnevne obaveze pružanjem jednostavnih, brzih i praktičnih metoda plaćanja. Sasvim je logično da mobilni telefoni postaju prvi saveznik u procesu plaćanja, a svaki novi mobilni novčanik je znak da BiH tržište ide u korak sa globalnim digitalnim trendovima. Kroz Mastercard tehnologije, inovacije i beskompromisne sigurnosne elemenate nastojimo uvijek biti korak ispred, te korisnicima ponuditi bezbijedna i funkcionalna rješenja što mobilni novčanik zasigurno jeste. Mastercard sigurnosna tehnologija osigurava da korisnici budu bezbrižni bilo da plaćanja obavljaju putem online aplikacija ili u fizičkom okruženju.“\nOpšti uslovi učešća -„e-Novčanik – Jedini novčanik koji vraća novac"\nNaslovna Media Centar Saopštenja za javnost Nova Banka i Mastercard na tržište ...


Od korone preminula 21 osoba, zaraženo još 2.813 - juGmedia\nU poslednja 24 sata od posledice korona virusa preminula je još 21 osoba, testirano je 11. 493 osoba od kojih je 2.813 pozitivno na ovaj virus, a na respiratorima se nalazi 161 pacijent, pokazuju poslednjim podacima Ministarstva zdravlja i Instituta „Batut“.\nPo bolnicama širom Srbije zbog zaražavanja korona virusom hospitalizovano je 3.963 osoba.\nPodsetimo, zbog pogoršanja epidemiološke situacije od sutra u celoj Srbiji na snazi su nove mere koje je juče donela Vlade Srbije koje će važiti naredne dve nedelje.\nSvi kafići, restorani, klubovi, prodavnice i supermarketi, mogu da rade samo do 21 čas, osim apoteka, benzinskih pumpi i restorana sa dostavom hrane.\nJoš 12 zaraženih od korone u Jablaničkom okrugu\nU poslednja 24 sata stigli su rezultati za 155 testiranih građana iz Jablaničkog okruga na korona virsa, a 12 njih je pozitivno, što 9,6 posto zaraženosti…\nIN MEMORIAM Milorad Doderović, sedma sila ostala bez krila\nPoznati niški novinar Milorad Doderović (67), pisac, publicista i dokumentarista, imao je 40 godina novinarskog staža, a više od 25 radio je kao dopisnik…\n16.11.2020. u 21:19\nO inkrimisanom virusu do sada su sve što (ni)su znali rekli/nalupetali specijalisti svih grana medicine osim psihijatrije, što je po meni težak promašaj teme jer izgleda – zapravo je očigledno – da osim na pluća, bubrege i ostale sisteme, virus katastrofalno utiče i na mozak.\nNaročito u sredinama poput naše u kojoj su mozgovi kratko spojeni sa guzicama.


Ruski PVO u Hmejmimu integrisan sa sirijskim | vesti-info.rs\nHomeSVETRuski PVO u Hmejmimu integrisan sa sirijskim\n27. avgusta 2017. SVET\nRuski sistem za protivvazdušnu odbranu u bazi Hmejmim u Siriji prati sve vazdušne ciljeve u prečniku od 400 kilometara\n„U ovom trenutku na teritoriji Sirije je stvoren jedinstveni integrisani sistem protivvazdušne odbrane. Ruska i sirijska sredstva za izviđanje vazdušnog prostora su usklađena. Sve informacije o vazdušnoj situaciji sirijski radari šalju punktovima za upravu ruske vojne grupacije“, rekao je Meščerjakov.\nGrupacija PVO u oblasti aerodroma Hmejmim obuhvata radiotehnički bataljon, raketno-tenkovski kompleks „Pancir S“ i raketne komplekse S-400.\n„U opsegu raketnih kompleksa su svi vazdušni ciljevi u prečniku do 400 kilometara na visinama do 35 kilometara“, naveo je Meščerjakov.\nOn je dodao da je ruska avijacija nanela znatnu štetu infrastrukturi terorističke organizacije DAEŠ. Prema njegovim rečima, uništivši skladišta municije, goriva, fabrike za remont naoružanja i tehnike, ruska avijacija je primetno pogoršala odbranu terorista.\n„Zahvaljujući redovnim napadima na naftnu infrastrukturu i uništavanju naftnih konvoja, protivniku je naneta i ozbiljna ekonomska šteta“, naveo je Meščerjakov.


Naslovna/Politika/Simić: Srbi će braniti državu\n“Na današnji dan kada srpski narod na Kosovu i Metohiji obilježava 15 godina od stradanja u pogromu albanskih ekstremista 2004. godine uništavajući sve srpsko pred sobom, danas, i sinoć, imali smo prilike da vidimo da petokolonaši u Beogradu pokušavaju da unište institucije Srbije i pokušavaju da okupiraju legitimnu i legalnu vlast, da preotmu vlast od naroda zarad sopstvenih džepova i sopstvenih interesa”, rekao je Simić.\n“Spremni smo ako je potrebno da branimo Srbiju od onih koji je doživljavaju kao mjesto gdje mogu da uzmu novca koliko im je potrebno, a da ih apsolutno nije briga za običan narod”, navodi Simić.\nPozvao je sve Srbe širom centralne Srbije da ne nasjedaju na provokacije “petokolonaša – Đilasa, Јeremića, Obradovića” i istakao da je potrebno da svi u državi budu jedinstveni više nego ikada kako neprijateljima ne bi dali, kako kaže, povoda da se raduju zbog onoga što se dešava u Beogradu.\nSimić ističe da raduje to što je najveći broj – 95 odsto građana centralne Srbije, prije svega Beograda, ali i ostalih gradova, kao i u Kosovskoj Mitrovici “te proteste koje organizuju milioneri apsolutno ignorisao i nije želei da im da nikakav legitimitet”.\nIgor Simić Kosovska Mitrovica Na današnji dan Srbija


Muzika koja inspiriše – Moj svet muzike\nMuzika koja inspiriše\nSveštenik lokalne crkve trebalo je da prikupi novac od vernika za obnovu crkve. Međutim, nije znao kako da im nagovesti da daju veću sumu, jer je popravka zahtevala više novca nego što su očekivali. Zbog toga je bio vrlo nervozan. Onda je još i saznao da tog dana neće doći crkveni orguljaš, jer se razboleo, nego je poslao zamenu.\nNovi orguljaš pitao je sveštenika šta treba da svira na službi. Sveštenik mu je nervozno pružio partituru koja se inače svira i rekao mu:\n– „Danas treba da potražim od vernika donaciju, tako da ćeš morati da smisliš još nešto što bi svirao posle toga.“\nPri kraju službe, sveštenik je napravio kratku pauzu i rekao:\n– „Braćo i sestre, nalazimo se u veoma teškoj situaciji. Popravka krova već je koštala duplo više nego što smo očekivali, tako da će nam trebati još novaca. Molim neka ustane svako ko može da priloži 1000 dinara ili više.“\nU tom trenutku, orguljaš je zasvirao himnu… 🙂\nDama među velikanima → ← Rimska trilogija


Da li je bezbedno ići kod lekara za vreme pandemije? (video) || LepotaiZdravlje\nin Lečenje, Shape&Health, Zaštita od korona virusa\nVreme je da vam doktorka prepiše recept za vaše redovne lekove, imate problema s alergijom ili je pak vreme za vaš godišnji ginekološki pregled? Ako je tako, onda se verovatno i vi pitate sledeće: da li je bezbedno, i koliko, ići u lekarske ordinacije dok pandemija koronavirusa i dalje traje?\nApsolutno je normalno da osećate nelagodu i kad samo pomislite da bi trebalo da posetite svog lekara posle svih informacija koje imamo o virusu s kojim se bori cela planeta. (Pročitaj: Lamina antitela mogu pomoći naučnicima da pronađu lek za koronu?)\nEvo šta stručnjaci kažu da bi trebalo da znate pre nego što krenete u lekarske ordinacije na svoje redovne preglede, ili zbog tegoba koje namaju veze s virusom korona.\nŠta kažu lekari: Da li je i koliko bezbedno ići u lekarske ordinacije?\nIako se život polako vraća u normalu, koronavirus i dalje je prisutan, a sve zdravstvene ordinacije i njihovi radnici imaju poseban protokol kog moraju da se pridržavaju zbog pandemije. Zavisno od toga koliko je hitno da budete pregledani i kojim ste povodom došli, lekari će utvrditi da li ćete i kad biti primljeni. (Pročitaj: Šta je endemski virus? VHO upozorava da COVID-19 neće nestati)\nKad zakažete pregled, a pre nego što se pojavite u nekoj zdravstvenoj ustanovi, raspitajte se detaljno čega sve morate da se pridržavati kako bi se spečilo širenje koronavirusa, te kako biste bez problema bili pregledani. (Pročitaj: Koronavirus može izazvati osip kod nekih ljudi – evo šta biste trebali znati)\nIako je jasno da kao i mnoge druge stvari ovih dana odlazak kod lekara i dalje predstavlja deo rizika, sa druge strane – bitno je da odete na pregled ako imate tegobe koje zahtevaju tretmane i konsultacije s lekarom. Da, znamo da ni sama poseta ordinaciji nije prijatna, čak i mimo straha od COVID-19, ali nemojte se premišljati, piše Health.\nPogledajte video da biste saznali šta još možete da učinite kako biste zaštitili sebe i druge.


Orlandić: Pregovaramo da tri kompanije pokriju letove MA – Bankar.me\nOrlandić: Pregovaramo da tri kompanije pokriju letove MA\n2 weeks ago AVIO SAOBRAĆAJ, CRNA GORA, SVE VIJESTI Leave a comment\n“Aerodromi Crne Gore pregovaraju sa tri kompanije o eventualnom nadomještanju svih destinacija koje smo imali s Montenegroerlajnsom tokom godine. Ti razgovori idu svojim tokom, ali je kovid problem, jer se veliki broj zemalja Evropske unije (EU) ponovo zatvara”, rekao je Orlandić.\n“Treba biti optimista da će sve proći. Proces vakcinacije je učinio pozitivne stvari, imamo najave da bi aviosaobraćaj mogao da se ustabili”, rekao je Orlandić, navodeći da trenutno najbolje funkcionišu linije prema Beogradu.\n“Mi se još uvijek ne naplaćujemo putem imovine. Naplatu određenih dugovanja smo otpočeli, procedura ide preko izvršitelja i trenutno se to vrši samo na novčanim sredstvaima. Narednih dana imamo dodatna izvršenja prema MA i vjerujem da ćemo uspjeti da naplatimo sva dugovanja koja imamo od MA”, rekao je Orlandić.\nPodsjetio je da su Aerodromi Crne Gore 2019. imali prihod od 34 miliona, a profit preko 15 miliona: “Prošle godine smo prihodovali 27 miliona manje, i gubitnak je preko 11 miliona”.\nJoš uvijek, kaže, isplaćuju redovno plate u punom iznosu, a imaju još sredstava koja za redovne obaveze.\n“Ako se situacija ubrzo ne popravi, moraćemo da tražimo nove načine finansiranja”, rekao je Orlandić.\nPOJMOVIDanilo Orlandić Aerodromi Montenegro Airlines\nPrevious Izgubljeno 140 milijardi dolara u bitkoinima zbog lozinki\nSljedeći Musk ponovo najbogatiji na svijetu


Partizan i Vojvodina u polufinalu – Zlatibor.News\nReading: Partizan i Vojvodina u polufinalu\nZlatibor.News > Blog > Fudbal > Partizan i Vojvodina u polufinalu\nUpdated 2019/06/07 at 8:49 PM\nDanas su na stadionu Švajcarija odigrane četvrtfinalne utakmice Kupa prijateljstva na Zlatiboru. Publika je mogla da vidi odličan fudbal a u polufinale su se plasirale ekipe Partizana, Sarajeva i Vojvodine.\nPartizan je slavio u duelu sa Olimpijom, a prolaz u polufinale je Parnom valjku doneo Igor Cvetojević na asistenciju Sava Arambašića. U drugom četvrtfinalu Sarajevo je sa 3:1 pobedilo ekipu Železničara. Prednost Sarajevu je doneo Hasančić u prvom poluvremenu, a u nastavku se u strelce upisao i Mulaosmanović, za vođstvo od 2:0. Železničar je preko Ramića uspeo da smanji vođstvo Sarajeva u 56 minutu ali je utakmica rešena u 64 minutu kada je Šuvalija dao i treći gol za Sarajevo.\nU trećoj četvrtfinalnoj utakmici Vojvodina je bila bolja u izvođenju penala od Crvene Zvezde što joj je donelo i prolaz u polufinale. Vojvođani su bili sigurni sa bele tačke, kao i golman Dražić, koji je odbranio jedan penal čime je svoju ekipu odveo u polufinale.\nPoslednji su do polufinala stigli igrači Dinama, koji su sa 1:0 savladali Osjek.\nU subotu sve ljubitelje fudbala na stadionu Švajcarija očekuju dva polufinalna meča, prvo će u 11 časova snage odmeriti Vojvodina i Dinamo, a u 13 časova na programu je meč Sarajevo – Partizan.\nTAGGED: fudbal, igrači do 18 godina, kup prijateljstva, partizan, sarajevo, turnir na zlatiboru, turnir prijateljstva, vojvodina, zlatibor\nPrevious Article Drugi Autoslalom – Zlatibor 2019\nNext Article Održana skupština SK Zvezda


Izvor: B92, 01.Dec.2020, 15:41\nU Podgorici će sutra biti održana sednica parlamenta na čijem dnevnom redu je izbor 42. crnogorske vlade, koju je predložio mandatar Zdravko Krivokapić.\nKrivokapić je u ponedeljak parlamentu dostavio ekspoze u kojem je na 51 strani naveo da su prioriteti buduće vlade borba protiv korupcije i kriminala, pravda i ravnopravnost, dobrosusedski odnosi sa zemljama okruženja, obezbedenje fer uslova na izborima.\nKao i smanjenje troškova javne potrošnje, stvaranje poverenja >> Pročitaj celu vest na sajtu B92 << javnosti i potpuna transparentnost rada državne administracije.\nNavodi da su među prioritetima i mere ekonomskog oporavka i podrške privredi nakon pandemije koronavirusa.\n"Odlazeća vlast je primenila i sprovodi scenario spržene zemlje kako bi nam dodatno otežala posao, ali to nas nije pokolebalo i svesni smo da se postojeća kriza može prevazići iskljućivo reformama, poštenim i domacinskim upravljanjem, znanjem i permanentnim radom na jacanju ekonomije i unapredivanju vladavine prava", naveo je, između ostalog, Krivokapić.\nIako u nekim segmentima delovanja i načina formiranja nove crogorske vlade nisu saglasni sa predlogom mandatara, podršku novoj izvršnoj vlasti najavile su sve stranke parlamentarne većine.\nBlic: Parlament Crne Gore sutra bira novu vladu, Krivokapić obrazlaže program\nNova vlada Crne Gore će biti vlada diskontinuiteta, slobode i jednakosti, poručio je danas mandatar Zdravko Krivokapić, podnoseći ekspoze u Skupštini Crne Gore i najavio da će se nova vlada zalagati za negovanje dobrosusedskih odnosa sa državama okruženja i iskreno prijateljstvo sa svim zemljama...Navodeći...


Prištinska taksa od 100 odsto i na međunarodne brendove u Srbiji\nAlbanci protiv Koka-Kole\nOdluka separatističkih vlasti u Prištini da se i za uvoz međunarodnih brendova koji se proizvode u Srbiji i BiH plaća taksa od 100 odsto, stupila je na snagu 1. januara ove godine. Vlada samoproglašenog Kosova je ovu odluku donela 28. decembra 2018. Time je, pored uvođenja takse za sve proizvode iz ove dve zemlje, taksa uvedena i za međunarodne brendove koji se proizvode u Srbiji i BiH.\nPrethodno je Vlada tzv. Kosova na sednici od 21. novembra prošle godine, kada je uvela taksu od 100 odsto, izuzela plaćanja takse međunarodne brendove koji se proizvode Srbiji i BiH.\nU pitanju su proizvodi kompanija Koka-Kola HBC, Tuborg, Dukat, Gemalto, koja se bavi zaštitom podataka. Takođe, Priština je od taksi prvobitno izuzela i kompanije Rauch, Henkel, fabriku za proizvodnju gaziranih i negaziranih sokova Fluidi iz Preševa, kao i Gorenje, Megl i Jafu, koja je u vlasništvu Kapa star grupe.\nPovod za novu odluku je činjenica da se u dokumentima za izvoz robe na Kosovo i kod međunarodnih brendova kao zemlja uvoza ne označava „Kosovo“ ili „Republika Kosova“, već Kosovo i Metohija, Kosovo UNMIK ili Kosovo 1244. Takva dokumentacija bila je razlog zašto čak i pre uvođenja ove takse za međunarodne brendove na Kosovu nije bio dozvoljen uvoz ovih proizvoda i zašto je, recimo, sa prelaza Merdare vraćeno 14 šlepera sa Koka Kolom.\nMinistar trgovine i industrije tzv. Kosova je na sednici vlade kada je uvedena taksa i za međunarodne brendove, izjavio kako su oni sa tim proizvođačima razgovarali da se ovim brendovima snabdevaju iz Makedonije, Mađarske i drugih zemalja gde se oni proizvode. Rekao je da je od uvođenja mere Srbiji i BiH, u ministarstvo trgovine stiglo oko 50 zahteva za oslobađanje od takse više stotina hiljada proizvoda. Dodao je da u tom slučaju „taksa gubi smisao“ i da je zato bitno da se svi proizvodi koji dolaze iz Srbije tretiraju jednako.\nUmesto da Priština ukine takse od 100 odsto na robu iz Srbije, kao što je najavio savetnik tzv. kosovskog predsednika Hašima Tačija, kosovska vlada se odlučila za novu provokaciju i proširila mere i na proizvođače stranih kompanija koje imaju pogone u Srbiji.\n- Na tržištu Kosova poslujemo od 2003. i radimo na razvoju partnerstva sa lokalnim kupcima. Ova iznenadna odluka koja je doneta definitivno će imati uticaj na naše poslovanje, ali ćemo se potruditi da se prilagodimo - komentar je „Koka-Kole“.\nTo praktično znači da na KiM, bez plaćanja uvećane takse, neće moći da uđe nijedna vrsta roba iz Srbije, bez obzira na zemlju njenog porekla. Ovaj potez čudi, jer je usledio samo nekoliko sati nakon što su ambasadori Kvinte u Prištini (SAD, Nemačke, Francuske, V.Britanije i Italije) zatražili potpuno ukidanje taksi, ne bi li se nastavili pregovori Beograda i Prištine u Briselu.\nPriština je pre više od mesec i po dana sa prethodnih deset podigla na sto odsto takse na srpske proizvode, a tzv. premijer Ramuš Haradinaj je rekao da „sporazum CEFTA između Beograda i Prištine ne funkcioniše“. Srpska strana je tražila od evropskih institucija da reaguju, otvoreno govoreći više puta da bez povlačenja povećanja taksi nema nastavka dijaloga u Briselu. EU je zahtevala ukidanje takse, na šta se Priština oglušila, što može da posluži i za otvaranje vrata za novu formu dijaloga, a u koju bi mogle biti više uključene svetske sile, poput SAD i Rusije.\nUvođenje taksi i na robu stranog porekla koja dolazi iz Srbije još je jedan ekonomski iracionalan potez prištinskih vlasti. Ova najnovija provokacija dodatno otežava perspektivu dijaloga i pronalaženja kompromisnog rešenja.\nEU može da ubedi Prištinu da povuče takse na srpske proizvode, ali njena odlazeća administracija nema političku volju da deluje protiv Prištine, ili Albanci misle da baš zato što je aktuelna EU administracija pred penzionisanjem, da ne moraju da je slušaju?!\nMeđutim, racionalnost i ekonomska logika očito nisu preovlađujući ni u samom Briselu. Albanci primaju finansijsku pomoć od EU i tu bi ona, da stvarno želi, mogla da ih pritisne da ukine takse, inače će im uskratiti pomoć, u vidu raznih dotacija koje pune kosovski budžet. Kao ključni problem za njenu neefikasnu ulogu u celom procesu dijaloga između Beograda i Prištine vidi se u tome što Brisel nema jedinstven stav o rešenju. Zbog toga i nema jaku pregovaračku poziciju i uticaj na obe strane i previše je popustljiva prema Albancima koji krše neke osnovne vrednosti EU, poput slobode kretanja robe, pružanja usluga i slobode kretanja kapitala.\nEU ima i dodatni mehanizam pritiska putem rešavanja pitanja vizne liberalizacije za građane sa Kosova, ali to pitanje stalno odlaže.\nIza halabuke o taksama: stvaranje Velike Albanije\nU međuvremenu, desio se još jedan – ne samo politički već i ekonomski – skandal koji dodatno otežava ekonomsku integraciju regiona i CEFTA sporazum. Povodom izjave premijera privremenih prištinskih institucija Haradinaja da od 29. decembra 2018. godine nestaju granice između Kosova i Albanije, sa državnog vrha Srbije rečeno je da će „Albanci pokušati da celu međunarodnu zajednicu dovedu do svršenog čina. Oni grade svoj plan i kada krajem marta budu izbrisali granice, tada će ukinuti takse prema centralnoj Srbiji i reći da su spremni da razgovaraju, ali sa drugačije pozicije, ujedinjenog Kosova i Albanije“.\nNaime, Haradinaj je izjavio: „Od danas granica Kosova prema Albaniji ne postoji. Imaćemo samo jednu zajedničku stanicu. Rad će se nastaviti i u martu ulazimo u drugu fazu potpunog uklanjanja granice između Kosova i Albanije, na osnovu šengenskih principa“. Sada je potpuno jasno da počinje da se ostvaruje plan stvaranja tzv. „Velike Albanije“, bez ikakve reakcije EU i drugih uticajnih zemalja.\nKosovski zvaničnici su na početku govorili da Srbija krši CEFTA sporazum i da zato uvode takse, ali su na kraju otvoreno rekli da je zapravo po sredi reakcija na ono što Srbija radi na međunarodnom planu - sprečava međunarodna priznanja Kosova, zemlje povlače priznanja, a nisu primljeni u Interpol. Haradinaj je ponovio na kraju prošle godine da će „povećane takse na robu iz Srbije ostati zauvek, sve dok Beograd ne odluči da prizna kosovsku nezavisnost“.\nEU je u više navrata zahtevala od Prištine da povuče takse, ali Brisel kao da nema uticaja u Prištini?! Oglasli su se i predstavnici Srpske liste na KiM, koji su u saopštenju dostavljenom medijima upitali EU do kada će zatvarati oči nad kršenjem svih međunarodnih dogovora i institucionalnim nasiljem nad Srbima?\nTači, Vašington i igre za decu\nNajnoviji sukob na relaciji Beograd-Priština, koji se ovoga puta preselio na ekonomsko polje, pokazuje da glavni uticaj na kosovske Albance ima ne Brisel ili bilo koja evropska zemlja, već, očito, Vašington, koji je u međuvremenu i prvi (a kasnije su to učinile i pojedine druge evropske zemlje) podržao formiranje „kosovske vojske“.\nSa druge strane, pod pritiskom američke administracije predsednika Donalda Trampa, predsednik privremenih prištinskih institucija Hašim Tači obećao je da će preduzeti značajan korak ka rešavanju eskalirajućeg odmeravanja snaga sa Srbijom, piše Vašington post 7. januara ove godine. Tači je u izjavi za ovaj list rekao da je „spreman da razmotri ukidanje takse ako se za Kosovo otvori jasan put za nastavak u pravcu postizanja konačnog mirovnog sporazuma sa Srbijom.“\nTzv. kosovski ministar trgovine i industrije izjavio je da Tači ne može da daje obećanja o ukidanju uvećanih taksi na proizvode iz Srbije, jer je to, kako kaže, vladina odluka. On tvrdi da uvećane takse neće biti ukinute sve dok se ne otklone razlozi zbog kojih je ta mera uvedena, i o tome bi moglo eventualno da se razgovara samo ako Beograd prizna tzv. kosovsku nezavisnost i nikako drugačije.\nTači je izjavu dao pod uticajem SAD, koje u ovom trenutku nominalno žele ili potpuno ukidanje taksi ili njihovu suspenziju na određeno vreme, kako bi se nastavio dijalog. Pitanje je koliku moć ima Tači da sprovede takvu odluku, imajuću u vidu da je ona isključivo u nadležnosti tzv. prištinske vlade. Haradinaj i njegov tzv. kabinet može povući ove mere u roku od nekoliko sati, kada se na to odluče. Ukidanje taksi otvorilo bi prostor za razgovore, ali je to samo preduslov, ali ne i garancija da će do bilo kakvih dogovora doći, jer su pozicije Srba i Albanaca veoma udaljene.\nSa druge strane, Aleksandar Vučić je nedavno prokomentarisao da su igre u duhu „jedni ŠTačiĆ hoće dijalog ali drugi ŠHaradinajĆ kao neće” priče „za malu decu“, na koje Beograd neće da naseda.\nPredstavnici Prištine su i na sastanku sa visokom predstavnicom EU za spoljnu politiku i bezbednost Federikom Mogerini 8. januara ove godine u Briselu, kada je ponovo zatraženo ukidanje taksi, odbili da to učine. Clanovi prištinske delegacije ponovili su da odluka neće biti promenjena sve dok Beograd ne promeni ponašanje.\nŠefica EU diplomatije sastala se sa prištinskom delegacijom, koju je u cilju nastavka dijaloga sa Beogradom 15. decembra prošle godine formirao tzv. kosovski parlament.\nOd novembra do danas – više od 50 miliona evra štete\nPrema podacima vlade Srbije, šteta zbog uvođenja taksi Prištine na robu iz centralne Srbije od 21. novembra do 30. decembra 2018. godine iznosila je 46,1 milion evra, odnosno za toliko je manje isporučeno robe iz Srbije na KiM nego u istom periodu 2017. godine. Ako se uračuna i period od 6. novembra 2018. godine, kada je uvedena taksa od 10 odsto, onda je ta razlika u plasmanu još i veća i iznosi više od 50 miliona evra.\nSrbija, u odsustvu volje zapadnih zemalja da privole Prištinu da poštuje CEFTA sporazum i prestane sa diskriminatornim merama, mora da traži druge kanale. Velike međunarodne kompanije koje proizvode robu u Srbiji, a koje su se našle na udaru prištinskih vlasti mogle bi da budu takođe jedan od kanala preko kojih bi moglo da se traži da se utiče da se carine ukinu, tako što bi predstavnici tih kompanija lobirali kod vlasti u zemljama iz kojih dolaze.\nBiH je isto oštećena. Za mesec dana primene taksi na robu iz BiH, na Kosovo je izvezeno robe manje za 4,5 miliona KM u odnosu na isti period 2017. godine, kada je izvezeno robe u vrednosti od skoro 12 miliona KM.\nPrema zvaničnim podacima, vrednost robe dopremljene iz centralne Srbije i BiH na KiM, pre uvođenja taksi iznosila je skoro 70 miliona evra na mesečnom nivou.\nPriština je našla druga tržišta za neke robe, recimo za pšenicu u Mađarskoj i Hrvatskoj, ali je ta pšenica za 10 do 15 evra skuplja po toni nego u Srbiji. Na hiljadu tona pšenice plaćaju više 10.000 do 15.000 evra. Pokušali su da pronađu pšenicu u Bugarskoj, ali njen kvalitet nije kao u centralnoj Srbiji.\nPredstavnica udruženja kosovskih privrednika tražila je da se iz sankcija izuzmu osnovni životni proizvodi, koji utiču na potrošačku korpu - pšenica, brašno, ulje, deterdžent. Prema tome, cenu će platiti krajnji potrošači na KiM, ali to ne zanima kosovske vlasti, jer oni žele da izvuku iz ovoga neku političku korist, pa se uskoro ne nazire ukidanje jednostranih i diskriminatorskih taksi.\nKosovske takse na proizvode iz Srbije neće biti ukinute „preko noći“ i one su uvedene kako bi separatističke vlasti na KiM ojačale svoju pregovaračku poziciju. Ocena nekih domaćih analitičara je da su to uspeli i sada su jači nego pre uvođenja taksi. Može se reći da dok se Srbija poslednjih meseci bavila osporavanjem mesta Kosova u međunarodnoj zajednici, „Kosovo je na terenu pokazalo da kontroliše vlast i ojačalo je svoju poziciju u EU“, ocenjuju ovi analitičari.\nSpecijalni pravni tim\nSrpske vlasti ne mogu očekivati da bilo koji organ CEFTA reši problem povećanja taksi na isporuke robe iz Srbije na KiM, niti se treba nadati obeštećenju za pričinjenu ekonomsku štetu privredi. Srbija je potpuno uvažila pravnu proceduru da bi mogli da ide na međunarodnu arbitražu, kada je 27. novembra prošle godine upućen zahtev sekretarijatu CEFTA da reši problem taksi. CEFTA od samog osnivanja nije imala adekvatan mehanizam za rešavanje trgovinskih sporova. Nijedan trgovinski spor za ovih 11 godina funkcionisanja CEFTA nije rešen u okviru ove regionalne organizacije za slobodnu trgovinu. Kada je dolazilo do sporova oni su se rešavali na bilateralnoj osnovi između samih članica sporazuma. Uostalom, CEFTA je i nastala iz mreže od 32 bilateralna sporazuma o slobodnoj trgovini u regionu.\nNa utvrđivanju daljih mogućnosti Srbije da mimo CEFTA sporazuma potraži pravnu pomoć i eventualno obeštećenje, kako se saznaje, radi specijalni pravni tim i država će postupiti kako stručnjaci budu predložili da se uradi u vezi rešavanja ovog problema.\nSasvim je izvesno da suština u ovoj sagi o taksama ne leži ni u ekonomskim interesima, ni ekonomskoj logici već, još jednom nasilnom pokušaju da se Srbija primora da prizna albanski separatizam. U tom smislu, odgovor Srbije bi trebalo da bude ne samo ekonomski i politički već, da obuhvati i druge aspekte koji bi išli u pravcu toga da se u domaćoj javnosti utvrdi minimalni konsenzus u vezi sa KiM ispod koga se neće ići ni po koju ekonomsku i političku cenu.\nBez obzira koliko Albanci imaju otvorenu podršku Zapada, činjenica je da se njihova „samostalnost“ nije otelotvorila ni blizu onome kako su hteli: siromaštvo i nezaposlenost su ogromni, veliki broj ljudi nastoji da pobegne s Kosova, perspektive nema. Srba gotovo više i da nema na KiM, a ono malo što je ostalo živi u gotovo nemogućim uslovima. Ali, dugoročno, ni Albancima nije dobro i neće biti dobro ako ovako nastave.\nPogoršanje situacije na KiM dugoročno više šteti Albancima nego Srbima i to je nešto što bi trebalo imati u vidu.


Nemačka Komercbanka otpušta 5.000 zaposlenih?\nM. K. 23. septembra 2016. 17:30\nDruga najveća nemačka banka, Komercbanka, razmatra ukidanje oko 5.000 radnih mesta, u okviru velikog reorganizovanja poslovanja koje ima za cilj sprečavanje pada profita, piše američki list Volstrit DŽornal.\nRezovi će pogoditi oko 10 odsto radne snage u toj banci, prenosi američki list, pozivajući se na izvore upoznate sa situacijom.\nGeneralni direktor Komercbanke Martin Zilke bi naredne nedelje trebalo da predstavi planove vezano za restrukturiranje poslovanja banka, koja je, kao i mnoge druge evropske banke, pod pritiskom rekordno niskih kamatnih stopa, strožih propisa i rastuće konkurencije na domaćem tržištu.\nKomercbanka je nedavno saopštila da je njen neto profit pao za trećinu u drugom kvartalu, na 209 miliona evra, a prošlog meseca je upozorila da će njen ukupan profit u ovoj godini biti niži od prošlogodišnjeg.\nnemačka bankaotpuštanje zaposlenih


Grant ne zaboravlja 'Markeca' - Sportske.net\nGrant ne zaboravlja 'Markeca'\nBivši trener Partizana Avram Grant podsetio se vremena kada je sedeo na klupi crno-belih i istakao da je Lazar Marković u to vreme bio jedan od najboljih mladih igrača Evrope.\nIzraelski fudbalski stručnjak Avram Grant doneo je Partizanu petu uzastopnu titulu pre dve godine ali je njegov učinak u klubu iz Humske bio prilično loš.\nNavijači ga ne pamte po dobru jer je titula osvojena zahvaljujući zalihama koje je ostavio Stanojević ali to je već stvar prošlosti.\nGrant je u intervjuu za portugalski "O žogo" govorio o vremenu provedenom u Partizanu a logično je bilo da je portugalski list želeo da se dokopa ekskluzive vezane za utiske rada sa Lazarom Markovićem.\nOni sa nešto boljim sećanjem znaju da se Markec najpre našao u Grantovoj nemilosti te da je tek kasnije tokom prolećnog dela sezone vraćen u prvu postavu. Ipak, bivši trener Čelsija i Partizana objasnio je kako je u to vreme Marković bio jedan od najtalentovanijih igrača u Evropi.\n"Ne volim da poredim igrače koje sam trenirao, pošto sam svuda radio sa sjajnim fudbalerima. Ako ostavimo Mesija i Ronalda na stranu, Marković je jedan od najvećih talenata koje sam video u tim godinama" rekao je Grant.\nIzraelac je dodao da Marković nije imao dovoljno prostora da iskaže svoj potencijal u Partizanu jer su protivnici crno-belih po pravilu igrali "bunker".\n"Od prvog dana kada sam došao video sam njegov ogromni potencijal. Veoma je brz, ima pametne poteze, pogotovo u kontranapadu. Može da igra u sredini i po bokovima. Bilo mu je teško u Partizanu, jer se u Srbiji svi timovi samo brane protiv crno-belih" istakao je Grant.\nMarković se, baš kao ni Grant, nije dugo zadržao u Partizanu jer letos pojačao portugalsku Benfiku u kojoj igra prava mala kolonija srpskih fudbalera.\nBivši fudbaler Partizana nastavio je da pruža dobre partije i u novom klubu pa ga već sada svi smatraju budućnošću srpskog fudbala uz nekolicinu drugih igrača koji su takođe sjajni.


Ko sve ima razloga strepiti od američkih sankcija: I politizirani pojedinci iz državnih struktura su pod velikom lupom - Portal 072info\nU trenucima dok se u političkim i sigurnosnim krugovima špekulira ko od nosilaca pravosudnih funkcija ima razloga strepiti od crne liste, prema našim informacijama, spisak potencijalnih kandidata sadrži i imena iz pojedinih policijsko-istražnih i institucija kontrole koje se bave poreznim obavezama prema državi.\nŠta je pokazao izvještaj\nTu su evidentirane teške zloupotrebe da stranke na vlasti „discipliniraju“ pojedine medije i medijske kuće, ali i druge velike privatne kompanije koje su na ivici reketa da pune stranačke predizborne budžete.\nAko je u ovogodišnjem zvaničnom izvještaju o stanju ljudskih prava i sloboda Stejt dapartmenta zabilježeno kako su vršeni pritisci na Face TV, Žurnal ili „Avaz“, nije teško zaključiti da im nisu promakle ni mnogo teže zloupotrebe koje se odnose na kršenje slobode govora i medija koje ih žele čak ugasiti.\nMontiranje afera u koje su uključene ovih mjeseci čak i pojedine snimcima ucijenjene osobe iz nižih tužilačkih struktura već je notirano u inače izvrsno informiranim međunarodnim institucijama koje participiraju u pravljenju lista za sankcije.\nStoga ne bi bilo iznenađenja da se sankcioniraju politički indoktrinirani rukovodioci, a da se ne govori i o osobama koje su već evidentirane aplikacijom Sky.\nZanimljiva je situacija da se u Srbiji zbog dokaza dobivenih putem ove aplikacije narkobos Darko Šarić maltene sa slobode vraća u vjerovatno 40-godišnji zatvor, u Crnoj Gori uhapšena je Vesna Medenica, koja je čak 17 godina bila predsjednica Vrhovnog suda Crne Gore, uhapšeni su i pojedinci iz RS, ali se za sada bošnjačka imena uhvaćena aplikacijom Sky uspješno samoštite.\nPrethodni članakObjavljen video u kojem je vjeverica iz Ledenog doba konačno uhvatila i pojela žir\nSljedeći članakU osmoj deceniji dobila titulu najzgodnije bake: Neda Ukraden otkrila tajnu izgleda


Begović: Amandman SD-a, Force i HGI diskriminatoran\n"predlog zakona o amnestiji potpuno opravdan"\nAmandman na Predlog zakona o kojem bi parlament trebalo da raspravlja naredne sedmice dostavili su poslanici Ivan Brajović, Boris Mugoša, Genci Nimanbegu i Adrijan Vuksanović.\nAmandman kojim poslanici Socijalde demokrata, Force i Hrvatske građanske inicijative traže da se predloženi zakon o amnestiji ne odnosi na krivično djelo teško ubistvo, diskriminatoran je i nije u skladu sa principom pravičnosti, smatra predsjednik Advokatske komore Zdravko Begović.\nBegović je agenciji MINA kazao da bi osobe koje su osuđene za teško ubistvo, uz dužno poštovanje žrtava i članova njihovih porodica, izuzimanjem od amestije bile dovedene u neravnopravan položaj u odnosu na ostale osuđene osobe.\n“Ovakav amandman je vrlo diskriminatoran i nije u skladu sa principom pravičnosti, budući da su sve te osobe, koju su oglašena krivim za teško ubistvo, osuđeni na kaznu dugotrajnog zatvora, koja ne može biti kraća od 30 godina, niti duža od 40 godina”, rekao je Begović.\nPrema njegovim riječima, predlog zakona je potpuno opravdan, jer su zatvorske prostorije prenatrpane i u znatnoj mjeri prevazilaze standarde za boravak osuđenih osoba u zatvorskim prostorijama.\n“Vladajuća koalicija predložila je Zakon o amnestiji, sa obrazloženjem da je donošenje tog zakona neophodno kako bi se rasteretili zatvori i kako bi se na taj način, doprinijelo prevenciji unošenja i širenja koronavirusa u ustanovama za izvršenje krivičnih sankcija”, naveo je Begović.\nKako je naveo, treba imati u vidu i preporuke Komiteta Savjeta Evrope u vezi sa tretmanom osoba lišenih slobode u kontekstu pandemije koronavirusa, kojim je preporučeno da se države više koriste preinačenjem kazne i ranijim otpustom za osuđene u cilju rasterećenja zatvorskih kapaciteta.\nTo, kako je kazao, omogućuje i institut amnestije, koji je u skladu sa crnogorskim krivičnim zakonodavstvom\nOn je rekao da i države u okruženju, u vrijeme pandemije izazvane koronavirusom, takođe razmišljaju o donošenju Zakona o amnestiji.\n"U nekim državama je donošenje Zakona o toku, što je još jedna potvrda o opravdanosti donošenja ovog zakona", rekao je Begović.\nOn je kazao da je predlog Zakona iniciran i dostavljen nadležnim organima, kada je epidemija viruisa COVID - 19 bila na vrhuncu i kada je trajanje epidemije bilo vrlo neizvjesno.\nPrema riječima Begovića, procedura donošenja zakona je strogo formalna i zahtijeva određeno vrijeme.\n"Ako bude donijet ovaj zakon, on će u punoj mjeri ostvariti svoju svrhu, pogotovo što Svjetska zdravstvena organicija još nije proglasila prestanak pandemije, a kako sada stvari stoje, postoji vrlo realna opasnost da se novi talas koronavirusa opet pojavi na jesen”, zaključio je Begović.\nZakon o amnestijiaDVOKATSKA KOMORAHGIForcaSDZdravko Begović\n05.12. 21:13 h\t131681\n05.12. 21:50 h\t120834\n05.12. 21:11 h\t99304\n05.12. 17:17 h\t65307\n06.12. 06:55 h\t51443


Borisov danas dolazi u dvodnevnu posjetu BiH\nPredsjedavajući Vijeća ministara Denis Zvizdić bit će domaćin premijeru Bugarske Bojku Borisovu, koji danas dolazi u dvodnevnu posjetu BiH, saopšteno je iz Vijeća ministara.\nPrema programu posjete, Borisov će u Sarajevo stići u popodnevnim satima.\nBugarskom premijeru sutra će biti priređen svečani doček u 9.00 sati na platou ispred zgrade institucija BiH, nakon čega slijedi zajedničko fotografisanje, dok je za 9.35 sati planiran susret delegacija Vijeća ministara i Vlade Bugarske.\nU delegaciji Vijeća ministara, uz predsjedavajućeg Zvizdića, bit će i njegovi zamjenici, ministar vanjske trgovine i ekonomskih odnosa Mirko Šarović, ministar finansija i trezora Vjekoslav Bevanda, kao i ministar prometa i komunikacija Ismir Jusko, te ambasador BiH u Bugarskoj Radomir Bogdanović.\nDelegaciju Vlade Bugarske, osim Borisova, čine još i zamjenik premijera Tomislav Dončev, zamjenik premijera za javni red i bezbjednost i ministar odbrane Krasimir Karakačanov, ministar transporta, informacionih tehnologija i komunikacija Ivajlo Moskovski, ministar ekonomije Emil Karanikolov i ambasador Bugarske u BiH Avgustina Cvetkova.


Ambasador Kraljevine Švedske u Bosni i Hercegovini u posjeti Federalnom ministarstvu unutrašnjih poslova\nSarajevo, 19. februar/veljača, 2016. – Njegova ekselencija Fredrik Schiller, ambasador Kraljevine Švedske u Bosni i Hercegovini, posjetio je danas Federalno ministarstvo unutrašnjih poslova, gdje ga je primio ministar Aljoša Čampara.\nSagovornici su tokom razgovora izrazili zadovoljstvo naporima koje Bosna i Hercegovina ulaže u jačanje sigurnosnog ambijenta, posebno ističući aktivnosti Federalnog ministarstva unutrašnjih poslova na pružanju podrške policijskim snagama u borbi protiv svih oblika kriminala. U fokusu je bila borba protiv terorizma, kao globalne prijetnje te organiziranog kriminala i korupcije, koji ugrožavaju ekonomsku stabilnost i sigurnost i policijska saradnja između BiH i Švedske.\nO konkretnim mjerama policijske saradnje ministar Čampara će razgovarati sa ministrom unutrašnjih poslova Švedske Andersom Ygemanom, koji iduće sedmice dolazi u službenu posjetu u BiH.\nMinistar Čampara se zahvalio ambasadoru na posjeti i izrazio zahvalnost na nesebičnoj podršci prijateljske Kraljevine Švedske, uz uvjerenje da će se dosadašnja uspješna saradnja nastaviti i u narednom periodu. Ambasador Schiller se zahvalio na prijemu i naglasio kako će Vlada Švedske ostati predana u pružanju podrške našoj zemlji na planu evropskih integracija, a prioritet će biti policijska saradnja, koju treba unapređivati u obostranom interesu. KRAJ.


Paragraf- Arhiva pravnih i ekonomskih vijesti na dan 22.07.2020.\nDOM NARODA PARLAMENTARNE SKUPŠTINE BIH: Usvojen Prijedlog zakona o Budžetu institucija BiH i međunarodnih obaveza BiH za 2020. godinu\nNa 10. sjednici Doma naroda Parlamentarne skupštine Bosne i Hercegovine (PSBiH) usvojen je zahtjev da se Prijedlog zakona o Budžetu institucija BiH i međunarodnih obaveza BiH za 2020. godinu razmatra po skraćenom postupku. Dom naroda, prethodno, nije usvojio zahtjev da se ovaj Prijedlog zakona razmatra po hitnom postupku.\nPRIJEDLOG ZAKONA O IZMJENI I DOPUNAMA ZAKONA O PODSTICAJIMA U PRIVREDI RS: Izmjene zakona radi usklađivanja sa novim iznosom najniže plate\nVlada Republike Srpske utvrdila je Prijedlog zakona o izmjeni i dopunama Zakona o podsticajima u privredi Republike Srpske, po hitnom postupku.\nPRIJEDLOG ZAKONA O IZMJENAMA ZAKONA O OBAVEZNIM OSIGURANJIMA U SAOBRAĆAJU: Produžavaju se propisani rokovi za uvođenje liberalizacije cijena osiguranja od autoodgovornosti za period od tri godine\nPoslanici Narodne skupštine Republike Srpske su razmotrili Prijedlog zakona o izmjenama Zakona o obaveznim osiguranjima u saobraćaju, kojim se produžavaju propisani rokovi za uvođenje liberalizacije cijena osiguranja od autoodgovornosti za period od tri godine.\nNACRT ZAKONA O PROTIVGRADNOJ ZAŠTITI: Kaznom od 1.000 KM do 3.000 KM kazniće se za prekršaj pravno lice ako ne ispuni svoju obavezu. Kaznom od 500 KM do 1.500 KM biće kažnjeno i odgovorno lice u pravnom licu. Novčana kazna od 500 KM do 1.500 KM predviđena je za fizičko lice\nDo 3.000 KM iznose kazne za one koji ne plaćaju naknadu za protivgradnu zaštitu u Srpskoj.\nZABRANJENA JAVNA OKUPLJANJA U BRČKOM\nNaredbom Štaba za zaštitu i spasavanje od 20. jula 2020. godine su na području distrikta Brčko zabranjena sva javna okupljanja.\nŠTAB ZA VANREDNE SITUACIJE RS: Obavezno nošenje maski na otvorenom prostoru, na mjestima gdje se ne može obezbijediti distanca od dva metra,\nRepublički štab za vanredne situacije donio je, na 49. sjednici u Banjaluci, zaključak o obaveznom nošenju maski na otvorenom prostoru, ali na mjestima gdje se ne može obezbijediti distanca od dva metra, saopštio je ministar zdravlja i socijalne zaštite Republike Srpske Alen Šeranić.


Evropska unija je najvažniji partner Srbije kada je reč o uvođenju novih standarda obrazovanja, razvoju programa nastave i učenja, stručnom usavršavanju nastavnika i finansiranju školske opreme. Cilj ove podrške je jačanje uloge obrazovanja kao temelja razvoja pojedinca i društva i usklađivanje sa potrebama tržišta rada, što je EU do sada podržala sa više od 100 miliona evra.\nPrioritet podrške EU je osiguranje kvaliteta obrazovanja i postizanje jednakosti i pravednosti, kako bi svako dete ostvarilo svoje pravo na kvalitetno obrazovanje. EU je takođe doprinela boljem kvalitetu nastave i učenja modernizovanjem i opremanjem 175 srednjih škola i 27 fakulteta.\nKako bi se uskladio sistem obrazovanja sa potrebama tržišta rada, podržano je uspostavljanje Nacionalnog okvira kvalifikacija, koji je sistem obrazovanja učinio modernijim i uskladio ga sa evropskim standardima. Uvođenjem Nacionalnog okvira kvalifikacija povećava se zapošljivost na domaćem i međunarodnom tržištu rada.\nPodrška EU doprinosi i uključivanju svakog deteta u obrazovanje kroz uvođenje inovativnih mehanizama podrške. U trenutku izazvanom pandemijom COVID-19, EU doprinosi prevazilaženju digitalnog jaza nabavkom digitalne opreme, osnivanjem digitalnih biblioteka i klubova za podršku učenju, kao i stručnim usavršavanjem nastavnika.\nObrazovne ustanove, učenici, studenti, nastavno osoblje i organizacije iz Srbije veoma aktivno i uspešno učestvuju u programu „Erasmus+“ u oblasti obrazovanja, mladih i sporta. Više od 15,000 mladih, studenata i nastavnika je učestvovalo u programima mobilnosti u poslednjih 7 godina. Srbija od 2019. godine učestvuje u programu potpuno ravnopravno sa državama članicama EU.\nEU je podržala opremanje i renoviranje više od 300 škola i 50 predškolskih ustanova i nastavlja da posvećeno pruža podršku modernizaciji obrazovanja u Srbiji u skladu sa evropskim i svetskim trendovima\nobrazovanje reforma obrazovanja standardi Evropska unija Erasmus+ kvalifikacije oprema


Početna » Blog » Građani pozvani na oprez: Novi slučajevi koronavriusa u Živinicama, Tešnju i Travniku\nby E.H 06/06/2020\nPrema podacima Federalnog zavoda za javno zdravstvo u protekla 24 sata u Federaciji BiH testirano je 480 uzoraka, od kojih je osam pozitivno na Covid-19. Novi slučajevi registrirani su u Tuzlanskom kantonu (Živinice), Zeničko-dobojskom kantonu (Tešanj) i Srednjebosanskom kantonu (Travnik) .\nU Federaciji BiH do sada je testirano 39.917 uzoraka, a COVID-19 je potvrđen kod 1115 osoba. Među oboljelim njih 616 (55%) su žene, a 499 (45%) muškarci, piše “Avaz“.\nZaključno s današnjim danom oporavilo se 949 pacijenata, pet pacijenata oporavilo se u posljednja 24 sata, dok je trenutno aktivno 127 slučajeva – oboljelih od COVID-19.\nIz Kriznog štaba/stožera Federalnog ministarstva zdravstva podsjećaju građane na daljnji oprez i potrebu pridržavanja mjera lične/osobne zaštite, držanje distance, nošenje maske u zatvorenom javnom prostoru te na otvorenom javnom prostoru ukoliko nije moguće održati distancu od dva metra, često i temeljito pranje ruku, održavanje lične/osobne higijene i higijene prostora kako bi se spriječilo širenje infekcije i izbjegao porast broja oboljelih.\nSindikat traži povećanje minimalne plaće na 700 KM,...


Potpisani prvi ugovori iz subvencionirane linije za privrednike Srednjobosanskog kantona | Bosna Bank International\nBBI banka i Vlada SBK\nNa osnovu Ugovora o implementaciji odobrenih sredstava potpisanog 11. oktobra 2021. između Vlade Srednjobosanskog kantona - Ministarstva privrede i Bosna Bank International (BBI) d.d. Sarajevo, odobrena je prva grupa finansiranja iz okvira linije uz subvencioniranje profitne marže iz sredstava Budžeta Srednjobosanskog kantona. Ministarstvo je za sufinansiranje profitne marže uplatilo 50.000 KM, dok je banka osigurala sredstva iz vlastitih izvora u visini do 2.450.000 KM.\n„Ministarstvo privrede Srednjobosanskog kantona opredjeljeno je da potiče rast i razvoj privrednih subjekata, a ovo je jedan od projekata kojim otvaramo mogućnost za povoljnija kreditna sredstva. Nadamo se da ćemo implementacijom ove linije kreirati nova radna mjesta na području Srednjobosanskog kantona kroz proširenje obima proizvodnje i poslovnih mogućnosti”, istakao je ministar Hrnjić.\nMuamer Trako, direktor „Ruff Cycles SEE“ kompanije koja se bavi proizvodnjom luksuznih bicikala i dijelova za bicikla za partnere u Njemačkoj, naglašava kako su ovakvi projekti koje provodi Vlada SBK u saradnji sa BBI bankom veliki podsticaj za privrednike.


Vlada i sindikati o reformi javnog sektora\nIzvor: Radio Televizija Vojvodine, 01.Okt.2009, 20:31\nBEOGRAD - Predsednik Vlade Republike Srbije Mirko Cvetković i ministri ekonomije i rada Mlađan Dinkić i Rasim Ljajić razgovarali su sa predsednikom Saveza samostalnih sindikata Srbije Ljubisavom Orbovićem i predsednikom Ujedinjenih granskih sindikata "Nezavisnost" Branislavom Čankom o reformi javnog sektora, saopšteno je danas iz Vlade Srbije.\n"Zakucan" gornji limit - 28.000 ljudi >> Pročitaj celu vest na sajtu Radio Televizija Vojvodine <<\nTri zakona kojima će se regulisati otpuštanja u državnoj administraciji završena su, ali je njihovo usvajanje odloženo, saznaju Novosti. Naime, ranije je bilo predviđeno da se ovi propisi usvoje na sednici Vlade, danas, ali to je prolongirano, kako bi se obavile detaljne konsultacije sa sindikatima.\nSpremni smo da saslušamo Vladu, ali nećemo prihvatiti ništa što nam ne odgovara, poručio je juče u izjavi za Novosti Ljubisav Orbović.\nOno od čega Vlada neće odstupiti to je utvrđeni okvirni broj ljudi koji su višak na republičkom i lokalnom nivou, kao i tempo otpuštanja, koji mora biti završen u naredne dve godine.\nTakođe, u zakonima je "zakucano" da gornji limit zaposlenih u republičkim organima ne sme preći 28.000 ljudi. To znači da će od januara sa platnog spiska države biti skinuto tri hiljade stalno zaposlenih i oko 900 radnika po ugovoru. Na lokalu bi bez posla trebalo da ostane oko 10.000 ljudi.\nPredsednicima dvaju sindikata predstavljene su radne verzije nacrta zakona o određivanju maksimalnog broja zaposlenih u republičkoj i lokalnoj administraciji kao i aktivnosti Jedinice za sprovođenje sveobuhvatne reforme propisa u cilju uvođenja jednošalterskog sistema i ukidanju nepotrebnih procedura.\nPremijer Cvetković je istakao je da je reč o važnom projektu čiji je cilj stvaranje efikasnijeg javnog sektora.\n"Nije reč samo o smanjenju broja zaposlenih već i o uvođenju jasnih i međunarodno uporedivih standarda u pogledu veličine administracije kao i racionalizaciji troškova države u skladu sa ekonomskom snagom privrede Srbije", naglasio je premijer.\nPredsednici sindikata složili su se da ne može da se napravi moderna država bez kvalitetne i efikasne administracije i da je ovo dobar korak u tom smeru.\nIstakli su da će sugestije i predloge na radne verzije nacrta zakona dostaviti u narednih nekoliko dana i ocenili da je dobro što postoji dijalog između predstavnika vlasti i sindikata.\nKako je saopšteno, u vezi sa najavljenom reformom javnog sektora sastanke sa granskim sindikatima obavljaju i resorni ministri.\nRTS: Vlada i sindikati o reformi javnog sektora\nCvetković traži da sindikati sarađuju\nIzvor: Danas, 01.Okt.2009\nPremijer Mirko Cvetković i ministri ekonomije i rada Mlađan Dinkić i Rasim Ljajić razgovarali su s predsednikom Saveza samostalnih sindikata Srbije Ljubisavom Orbovićem i predsednikom Ujedinjenih granskih sindikata „Nezavisnost“ Branislavom Čankom o reformi javnog sektora, saopšteno je iz...\nCvetković o planu racionalizacije\nIzvor: B92, 02.Okt.2009, 18:10\nMirko Cvetković (Tanjug, arhiva)..Beograd -- Premijer Srbije Mirko Cvetković rekao je da plan racionalizacije javnog sektora ne treba svesti na puko otpuštanje zaposlenih... Uoči dolaska misije MMF-a 20. oktobra, kojoj Vlada Srbije treba da predstavi plan racionalizacije javnog sektora, premijer...